cyanic-selkie/wikianc huggingface dataset:
བྲོམ་སྟོན་པ་རྒྱལ་བོའི་འབྱུང་གནས་
རབ་བྱུང་དང་པོའི་གོང་གི་ལོ་སྐོར་ཐ་མའི་ཤིང་འབྲུག་ལོ་སྟེ་སྤྱི་ལོ1004ལོ་ནས་རབ་བྱུང་དང་པོའི་ཤིང་འབྲུག་ལོ་སྟེ་སྤྱི་ལོ1064ལོའི་བར། བྱང་གི་གཉེན་ཆེན་ཐང་ལྷའི་འོག་རྩ་སྒྱེ་མོ་སྟེ་འདམ་གཞུང་རྫོང་ཡངས་པ་ཅན་ཟམ་གསར་ཤང་གི་བྱེ་ལུང་གྲོང་དུ་ཡབ་རྟ་གསུམ་སྐུ་གཤེན་དང་ཡུམ་ཁུ་འོད་བཟའ་ལན་གཅིག་མ་གཉིས་ཀྱི་སྲས་སུ་སྐུ་འཁྲུངས་ཤིང་གདུང་རུས་ནི་ཡང་གཞེར་ཡིན། ཆུང་དུས་ཀྱི་མཚན་ལ་ཆོས་འཕེལ་ཟེར་བ་དང་།   མཚན་གཞན་ལ་དགེ་བཤེས་སྟོན་པའང་ཟེར་ལ་བཀའ་གདམས་པའི་གྲུབ་མཐའི་ཤིང་རྟའི་སྲོལ་འབྱེད་མཁན་ཡིན། དགེ་བཤེས་གཡུང་ཆོས་མགོན་ལས་ལོ་བཞིར་ཡི་གེའི་འབྲི་ཀློག་དང་། པནྟི་ཏ་སྨྲི་ཏི་ལས་སྒྲ་རིག་པ་དང་སཾ་སྐྲྀ་ཏའི་སྐད་བསླབས། རྒྱལ་གྱི་ཞང་སྣ་ནམ་རྡོ་རྗེ་དབང་ཕྱུག་ལས་དགེ་བསྙེན་གྱི་སྡོམ་པ་བླངས་ཏེ་མཚན་ལ་རྒྱལ་བའི་འབྱུང་གནས་ཞེས་གསོལ།
སྤྱི་ལོ1042ལོར་ཁམས་ནས་མངའ་རིས་སུ་ཇོ་བོ་རྗེ་ཨ་ཏི་ཤར་མཇལ་དུ་ཕེབས། སྤུ་རངས་སུ་ཇོ་བོ་ཆེན་པོ་དང་མཇལ་ཏེ་ལོ་ངོ་བཅུ་གཅིག་གི་རིང་བསམ་སྦྱོང་གཉིས་ཀྱིས་ཚུལ་བཞིན་དུ་བསྟེན། ཇོ་བོས་ཡོན་ཏན་ཐམས་ཅད་བུམ་པ་གང་བྱོའི་ཚུལ་དུ་འབྲོམ་ལ་གནང་ཞིང་ཁྱད་པར་སྐྱེས་བུ་གསུམ་གྱི་ལམ་གྱི་རིམ་པ་ལ་རྩལ་ཐོན། ཇོ་བོ་རྗེ་སྐུ་མྱ་ངན་ལས་འདས་རྗེས་འབྲོམ་སྟོན་པ་རྒྱལ་བོའི་འབྱུང་གནས་ཀྱིས་རབ་བྱུང་དང་པོའི་མེ་བྱ་སྟེ་སྤྱི་ལོ1057ལོར་རྭ་སྒྲེང་དགོན་པ་ཕྱག་བཏབ་སྟེ་ཚོགས་བཞིན་སྐྱངས་པ་དང་།  ཇོ་བོའི་སྐུ་གདུང་དངུལ་གྱི་མཆོང་རྟེན་དུ་བཞེངས། དེ་ནས་ཇོ་བོའི་སློབ་མ་རྣམས་ཆོས་དང་འཚོ་བ་གཉིས་ཀའི་སྒོ་ནས་བསྐྱངས་ཏེ་བཀའ་གདམས་བསྟན་པའི་བདག་པོར་གྱུར། སྤྱི་ལོ1064ལོར་རྭ་སྒྲེང་དུ་སྐུ་གཤེགས། ཁོང་གི་སློབ་དཔོན་ཆེན་མོ་ལྔ་ནི་ཀློག་གི་སློབ་དཔོན་གཡུང་ཆོས་མགོན་དང་། ཞང་སྣ་ནམ་རྡོ་རྗེ་དབང་ཕྱུག   ལེ་བཙུན་བྱང་ཆུབ་གཞོན་ནུ། དྲན་པ་ཡེ་ཤེས། ཇོ་བོ་རྗེ་དཔལ་ལྡན་ཨ་ཏི་ཤ་བཅས་ཡིན་པ་དང་།  སློབ་མ་གྲགས་ཆེ་བ་ནི་པོ་ཏོ་བ་རིན་ཆེན་གསལ་དང༌། སྤྱན་སྔ་བ་ཚུལ་ཁྲིམས་འབར། ཕུ་ཆུང་བ་གཞོན་ནུ་རྒྱལ་མཚན་གཙོས་མཁས་ཤིང་གྲུབ་པའི་བུ་སློབ་མང་དུ་སྤེལ། ཁོང་གིས་གསུང་རྩོམ་ལ《མི་ཆོས་གནད་ཀྱི་ཕྲེང་བ》ལྟ་བུ་བསླབ་བྱའི་སྐོར་དང་། 《ཇོ་བོ་རྗེའི་བསྟོད་པ་སུམ་ཅུ་བ》 ལྟ་བུ་བསྟོད་ཚོགས་ཀྱི་སྐོར། དེ་མིན་ས་དཔྱད་དང་། ལོ་རྒྱུས། རྣམ་ཐར། བཅའ་ཡིག འཕྲིན་ཡིག་བཅས་བསྟན་བཅོས་མང་པོ་བཞུགས་པ་མ་ཟད། མདོ་སྔགས་ཀྱི་ཕྱོགས་ལའང་འགྱུར་བཅོས་དང་ཞུས་དག་མང་དུ་མཛད་པ་སོགས་བོད་ཀྱི་ཆོས་དང་རིག་གཞུང་གི་ཐད་ལ་བཀའ་དྲིན་ཤིན་ཏུ་ཆེའོ།། རྣམ་ཐར་ལོ་རྒྱུས་རྒྱས་པ་ལས་ཆེན་ཀུན་དགའ་རྒྱལ་མཚན་གྱིས་མཛད་པའི《བཀའ་གདམས་ཆོས་བྱུང་མཁས་པའི་ཡིད་འཕྲོག》དང་། རི་བོ་ཆེ་དཔོན་ཚང་ཚེ་དབང་རྒྱལ་གྱིས་བརྩམས་པའི《ལྷོ་རོང་ཆོས་འབྱུང་ཐུབ་བསྟན་གསལ་བྱེད》། དཔའ་བོ་གཙུག་ལག་ཕྲེང་བས་མཛད་པའི《ཆོས་འབྱུང་མཁས་པའི་དགའ་སྟོན》སོགས་སུ་གསལ། 《དུང་དཀར་ཚིག་མཛོད་ཆེན་མོ》ལས།
ཁང་པ་མཛེས་བཟོའི་གོ་རིམ་ཉམས་མྱོང་མཉམ་རོལ།
༄༅། །གལ་སྲིད་ཁྱེད་ཀྱིས་བོད་ཡིག་ཡག་པོ་ཤེས་པ་དང་སྡོད་ཁང་ལེགས་པོ་མཛེས་བཟོ་བྱེད་བསམ་ན་སྔོན་དུ་འདི་ལ་ཞིབ་ཏུ་ལྟོས།
ཁང་པ་མཛེས་བཟོ་བྱ་བའི་གོ་རིམ།
མི་མང་ཕལ་ཆེར་ལ་མཚོན་ན། ཁང་པ་མཛེས་བཟོའི་བྱ་བ་ནི་བཟའ་མི་རྣམས་མི་ཚེ་བོར་སྡོད་ཁང་སྐྱིད་པོ་གཅིག་དུ་འཚོ་བ་སྐྱེལ་ཐུབ་པའི་དོན་ཆེན་ལ་ཐུག་ཡོད། ཕྱིའི་བཞེངས་པ་ལེགས་འགྲུབ་བྱུང་རྗེས་ནང་གི་བཀོད་པའམ། མཛེས་བཟོ་བབ་ཆགས་པོ་དང་། སྟབས་བདེ་པོ། ཁམས་དྭངས་པོ་ཤིག་ཡོང་བར་བྱ་རྒྱུ་ནི་ཁྱིམ་མི་ཁྱིམ་ལ་འཁོར་ན་བདེ་སྐྱིད་ཀྱི་ཚོར་སྣང་འབྱུང་མིན་ལ་ཐད་ཀར་འབྲེལ་བ་དམ་ཟབ་ཡོད། དེང་སང་མཛེས་བཟོའི་རྒྱུ་ཆས་མང་ཆེ་བ་ནི་བསྒྱུར་བཟོ་བྱེད་དཀའ་བའི་གཅིག་སྤྱོད་ཅན་ཡིན་པས། ཞིང་འབྲོག་གི་འཚོ་བ་ནས་གྲོང་ཁྱེར་ཅན་དུ་བསྒྱུར་བའི་བོད་པའི་ས་གནས་དག་ལ་མཚོན་ན། དེ་སྔོན་གྲོང་ཁྱེར་གཞིས་ཁུལ་ཅན་གྱི་འཚོ་བ་ལ་ཆ་རྒྱུས་ཆེ་པོ་མི་མངའ་བའི་དབང་གིས། མཛེས་བཟོ་འཆར་གཞི་མེད་པའམ། གོ་རིམ་ནོར་བའི་དབང་གིས་མཛེས་བཟོའི་སྤུས་ཚད་ཞན་པ་དང་། རྣམ་པ་མཛེས་པོ་མེད་པ། ཁམས་དྭངས་པོ་མེད་པའི་སྐྱོན་ཆ་ཡོང་བ་མ་ཟད། མི་ཤུགས་དང་། རྒྱུ་ཤུགས། དུས་ཚོད་གང་འགའ་འཕྲོ་བརླག་ཏུ་སོང་དང་འགྲོ་བཞིན་ཡོད་པ་རེད། མཛེས་བཟོ་རྒྱུ་ཆས་མང་ཙམ་དང་། སྙིགས་རོ་མང་ཙམ་ཀྱིས་ཁོར་ཡུག་ལ་གཏོར་བརླག་ཆེ་ཙམ་གཏོང་བའི་བྱ་ངན་དུ་ཡང་རང་བཞིན་གྱི་འགྱུར་འགྲོ་ཡོད་རེད། གནས་ཚུལ་དེ་ལ་དམིགས་ནས། ཉམས་མྱོང་ཅུང་ཟད་རེ་ཡོད་པ་དེ། རང་དང་རང་འདྲ་བའི་སྐྱེ་བོ་གཞན་ལ་ཕན་དུ་རེ་ནས་གཤམ་དུ་མཛེས་བཟོའི་གོ་རིམ་ཁ་གསལ་གོ་བདེ་རུ་བཀོད་པ་ལགས་ན། མཛེས་བཟོ་དོན་གཉེར་པ་རྣམས་ལ་དེ་དེ་བཞིན་དུ་འགྲུབ་པའི་རྒྱུ་རུ་གྱུར་ཅིག
གོ་རིམ་དང་པོ། གྱང་བསྒྱུར་བཟོ། ཆུ་གློག་འཕྲིན་ལམ།
གཞིས་ཁུལ་གྱི་ཁང་པ་ཉོས་པ་ཡིན་ན། དང་པོར་རང་ཉིད་ཀྱི་འཆར་བཀོད་དང་མཐུན་པར་ཁང་ཚན་ཧྲིལ་བོའི་སྲ་བཟུང་གི་ཀ་བ་དང་གདོང་མ་ལ་གནོད་པ་མེད་པའི་ཆ་རྐྱེན་འོག བར་ཆོད་གྱང་དང་། སྒེའུ་ཁུང་ཆེ་རུ་གཏོང་བར་གྱང་སོགས་གཏོར་དགོས། ཨར་འདམ་དང་བྱེ་ཞིབ་འདང་ཚོད་ཉོ་དགོས། གྱང་གཏོར་ཤུལ་གཙང་སེལ་དང་། བར་ཆོད་རྒྱག་དགོས་ཡོད་ན་རྒྱག་པ། སྒོ་དང་སྒེའུ་ཁུང་བསྒྲིག་དགོས། དྲོད་རླངས་ཅན་གྱི་ཁང་པ་ཡིན་ན། དྲོད་རླངས་གི་སྦུ་གུ་ཁང་པའི་ས་ངོས་ལ་གསོབ་དྲུས་ནས་དེའི་ནང་དུ་སྦས་ན་ལེགས། དེ་མིན་ཁང་པ་སྒེར་གྱིས་བཞེངས་པ་ཡིན་ན། གློག་ལམ་དང་། ཆུ་ལམ། འཕྲིན་ལམ་སོགས་ཨར་འདམ་གྱི་སྒྲོམ་གཞི་བཟོས་ཚར་རྗེས། བར་ཆོད་རྩིག་པ་རྩིག་སྐབས་རྩིག་པའི་ནང་ནས་སྤྱོད་སྒོ་དང་མཐུན་པར་འདྲེན་དགོས།
གོ་རིམ་གཉིས་པ། གློག་ཆས་སྒྲིག་གྲབ།
རྩིག་བར་དུ་གློག་སྐུད་དང་། འཕྲིན་སྐུད་འདྲེན་པ་དང་། ཐབ་ཚང་། ཆབ་ཁང་། འདུག་ཤག གསོལ་ཁང་། ཉལ་ཁང་། མཆོད་ཁང་། ཉིན་ཁྱམས། སྲིབ་ཁྱམས། སོགས་གྱི་གནས་འོས་མཚམས་ལ་གློག་ཁོངས་གློག་སྒོ་དང་། གློག་སྒོ། བསྒར་གདན་བསྒྲིག་པ་དང་། དེ་བཞིན་བརྙན་འཕྲིན་དང་། གློག་ཀླད། འཁྱགས་སྒམ། འཁྱགས་སྒྲོམ། གློག་ཐབ་སོགས་གློག་ཆས་འཇོག་ཡུལ་དང་མཚམས་པར་བསྒར་གདན་བསྒྲིག་དགོས། གནམ་ངོས་སུ་གློག་སྒྲོན་གློག་སྐུད་འདྲེན་དགོས། གལ་སྲིད་ཁང་པ་སྒེར་བཞེངས་ཡིན་ན་WIFIའཕྲིན་སྐུད་འཐུད་གནས་འཕྲིན་བརྡ་ཁང་མིག་ཡོངས་ལ་ཁྱབ་ཆེ་སའི་གནས་གདམ་ནས་དེ་རུ་སྒྲིག་དགོས། དེ་བཞིན་སྐུད་ཡོད་གློག་བརྙན་འཕྲིན་ལམ་ཡང་འཇོག་དགོས།
གོ་རིམ་གསུམ་པ། ཆུ་གཙང་མ་ཡོང་ཁུངས་དང་ཆུ་བཙོག་པ་འགྲོ་ཡུལ།
ཆུ་ལམ་སྦུག་གུ་གྱང་ཕྱི་དང་། ཡང་ན་ནང་ནས་འདྲེན་ལུགས་རིགས་གཉིས་ཡོད་ཀྱང་། སྦུ་གུ་རྒྱུ་ཆས་ཡག་ཤོས་ཉོས་ནས་ནང་དུ་དྲངས་ན་ཡུན་རིང་བརྟན་ཐུབ་པར་གྲགས་ལ། ཁམས་དྭངས་བར་སྣང་།  ཆུ་ཁོངས་ཆུ་སྒོ། ཆུ་སྒོ་བསྒྲིག་དགོས། ཆུ་སྲོ་ཆས་དང་། གོས་འཁྲུད་འཕྲུལ། ཁ་ལག་ཁྲུས་སྟེགས། གཟུགས་པོ་ཁྲུས་ཕྱར། ཆབ་གཞོང་། བཟའ་བཅའ་ཁྲུས་གཞོང་། འཐུང་ཆུ་ལེན་ས་བཅས་ལ་ཆུ་སྦུག་འདྲེན་པ་དང་། དེ་དག་གི་ཞབས་ལ་བཙོག་ཆུ་ཤར་གཏོང་ཐུབ་པའི་སྦུ་གུ་ཁ་འཇོག་དགོས། ལྷག་པར་དུ། ཆུ་སྲོ་ཆས་ནས་ཚུར་ཁ་ལག་ཁྲུས་སྟེགས་དང་། གཟུགས་པོ་ཁྲུས་ཕྱར། བཟའ་བཅའ་ཁྲུས་གཞོང་སོགས་ལ་ཆུ་ཁོལ་འདྲེན་ལམ་སྦུ་གུ་འཇོག་དགོས། གལ་སྲིད་དྲོད་རླངས་མེད་པའི་ཁང་པ་ཡིན་ན། དགུན་ཁར་སྦུ་གུ་འཁེང་མི་འགྲོ་བའི་ཆེད་དུ། སྦུ་གུའི་ཡན་ཡག་ཡོངས་དྲོད་ལྕིབས་ཀྱིས་ལེགས་པར་དཀྲི་དགོས། སྦུ་གུ་འདྲེན་ཡུར་གྱི་ཁ་ལེགས་པར་ཁ་བསུམ་དགོས།
གོ་རིམ་བཞི་པ། ཆབ་ཁང་དང་ཐབ་ཚང་ནི་འཚོ་གནས་ཀྱི་ཆེས་རྨང་གཞི་དེ་ཡིན།
ཆབ་ཁང་དང་ཐབ་ཚང་གི་ས་ངོས་དང་གྱང་སྨད་ལ་ཆུ་འགོག་སེང་རས་སྦྱར་དགོས། ཆུ་འགོག་རིམ་པ་ཡོངས་སུ་སྐམ་རྗེས། ཆབ་ཁང་དང་ཐབ་ཚང་གི་ས་ངོས་དང་གྱང་ངོས་ལ་རྫ་པང་སྒྲིག་དགོས། གསོལ་ཁང་དང་འདུག་ཤག ཉིན་ཁྱམས། སྲིབ་ཁྱམས། བར་ཁྱམས་སོགས་ལ་རྫ་པང་སྒྲིག་ནའང་མཉམ་དུ་སྒྲིག་དགོས། རྫ་པང་སྒྲིག་སྐབས་དོ་སྣང་དགོས་པ་ནི། བསྒར་གདན་གྱི་ཁུང་བུ་དང་། ཆུ་ལེན་ས། བཙོག་ཆུ་འགྲོ་ཡུལ། ཆབ་གཞུང་བསྒྲིག་ཡུལ་ཁུང་བུ་སོགས་ཇི་བཞིན་དུ་འཇོག་དགོས། ཆབ་ཁང་དང་ཐབ་ཚང་གི་གནམ་ངོས་སུ་གནམ་རམ་སྒྲིག་དགོས། ཁྲུས་ཁང་དྲོད་གློག་དང་གློག་སྒྲོན་སྒྲིག་ས་ཏག་ཏག་འཇོག་དགོས་ལ། ཆབ་ཁང་དམའ་མོ་ཡིན་ན། གནས་རམ་གི་བར་དུ་ཆུ་སྲོ་ཆས་བསྒྲིག་ས་སྟོང་པ་ཏག་ཏག་འཇོག་དགོས།
གོ་རིམ་ལྔ་པ། ཤིང་བཟོ་གདན་ནས་སྒམ་ཆས་བཟོ་བ།
གོས་སྒམ་དང་། དཔེ་སྒྲོམ། མཆོད་ཁྲི། ཕོར་སྒམ། སྣོད་ཁྲི། ཟས་ཁྲི། ལྷམ་སྒམ། བར་ཆོད་སྒྲོམ་སོགས་ཤིང་བཟོའི་ལས་ཀ་གཉེར་དགོས། དེ་དང་ལྷན་དུ། གོས་སྒམ་འདྲེད་སྒོ་དང་། ལག་བཟུང་། རྒྱབ་ལག ལྕུ་འགེལ། ཕོར་སྒམ་སྒོ། ཟས་ཁྲི་སྒོ། ཟས་ཁྲི་དང་སྒེའུ་ཁུང་འཁྲིག་ཅག་རྡོ་ཀ་མ་རུ་སོགས་ཚད་བཅལ་བ་དང་མངག་ཉོ་བྱས་ནས་བསྒྲིག་དགོས།
གོ་རིམ་དྲུག་པ། གློག་ཆས་ཉོ་སྒྲུབ་དང་སྒྲིག་འགོད།
གྱང་རྩི་བྱུག་པ་འམ་གྱང་ཤོག་སྦྱར་དགོས། འདུག་ཤག་དང་། གསོལ་ཁང་། བར་གྱི་གནམ་ངོས། དེ་བཞིན་གློག་བརྙན་རྒྱབ་ངོས་མཛེས་བཟོ་བྱ་དགོས། རམ་གདན་བསྒྲིག་དགོས། ཁྲུས་ཁང་དྲོད་གློག་དང་གློག་སྒྲོན་བསྒྲིག་དགོས། དེ་བཞིན་ཆུ་སྲོ་ཆས་དང་། གོས་འཁྲུད་འཕྲུལ། ཁ་ལག་ཁྲུས་སྟེགས། གཟུགས་པོ་ཁྲུས་ཕྱར། ཁྲུས་ཆས་འགེལ་ས། ཆབ་གཞོང་། བཟའ་བཅའ་ཁྲུས་གཞོང་སོགས་བསྒྲིག་དགོས།
གོ་རིམ་བདུན་པ། ཁྱིམ་ཆས་ཉོ་སྒྲུབ་དང་སྒྲིག་འགོད།
ཉལ་ཁྲི། འབོལ་ཁྲི། གློག་བརྙན་འཇོག་སྒམ། དཔེ་ཅོག ཟས་ཅོག ཇ་ཅོག ཁྲིའུ། རྐུབ་སྟེགས་སོགས་ཤིང་བཟོ་ཡིས་མ་སྒྲིག་པ་རྣམས་ཉོ་སྒྲུབ་དང་སྒྲིག་འགོད་བྱེད་དགོས།
ཆེད་ལས་ཤེས་བྱ།
མཛེས་བཟོ་གོ་རིམ་ཡོངས་བདག་པོ་རང་གིས་འགན་ཁུར་བྱས་ནས། ལས་བཟོ་བ་ཉུག་ན། སྒོར་མོ་འགྲོ་སོང་ཅུང་ཆུང་། ཡིན་ན་ཡང་། ཤེས་དགོས་པ་གཅིག་ནི་ལས་བཟོ་བ་ཡོད་ཚད། མཛེས་བཟོ་ལས་ཀ་ཆ་ཚང་བྱེད་ཤེས་པ་ཞིག་གཏན་ནས་མིན། ཤིང་བཟོ་མཁས་ཀྱང་རྫ་པང་སྒྲིག་པར་མཁས་པའི་ངེས་པ་མེད་ལ། གློག་འདྲེན་པར་མཁས་ཀྱང་དཀར་རྩི་བྱུག་པར་མཁས་པའི་ངེས་པ་མེད། དེ་བས་མི་མང་པོར་འབྲེལ་བ་བྱས་ནས་རང་རང་གི་ཁྱད་ལས་དང་མཐུན་པའི་ལས་བཟོ་བ་ཉུག་རྒྱུ་ནི་མཛེས་བཟོ་ཚད་ལྡན་ཡོང་བའི་རྨང་གཞིའི་ཆ་རྐྱེན་ཡིན།
དེ་ལྟར་ཁང་པ་མཛེས་བཟོ་ཡོངས་སུ་གྲུབ་རྗེས་མྱུར་དུ་ནང་དུ་སྡོད་རྒྱུ་ཡིན་ན། གཟབ་དགོས་པ་གཅིག་ནི། མཛེས་བཟོ་བྱས་རྗེས་ལོ་གཅིག་གཉིས་ཀྱི་ཡུན་ལ་ཁང་པའི་མཛེས་བཟོ་རྒྱུ་ཆས་མང་ཆེ་བའི་ནང་གི་དུག་རྫས་ཀྱི་གྲུབ་ཆ་ཁ་དབུགས་ཁྲོད་དུ་ཕྱི་རུ་འཕུད་ཡོང་བ་ཡིན་པས། དེས་མིའི་བདེ་ཐང་ལ་གནོད་འཚེ་ཆེན་པོ་ཡོད་པ་མ་ཟད། ལྷག་པར་དུ་རྒན་པ་དང་བྱིས་པ་ལ་གནོད་པ་ཆེ་བ་ཡིན། དེང་སང་བྱིས་པའི་ཁྲག་དཀར་ནད་ཀྱི་འབྱུང་རྐྱེན་ཡང་འདི་མིན་ནམ་སྙམ་པའི་དོགས་པ་བྱེད་བཞིན་ཡོད། དུག་རྫས་དེ་འཇིབ་དགོས་པའི་ཕྱིར་རྩི་ཤིང་ལོ་ལྗང་ཟེར་བ་ཆུ་རྫ་ནང་དུ་གསོ་བ་དང་། སོལ་རྫས་སྐམ་སོབ་སྒམ་ནང་གང་སར་འཇོག་པ། དུག་རྫས་འཇལ་ཆས་ཉོས་ནས་ཨང་ཚད་འཇལ་བ་སོགས་བྱེད་བཞིན་ཡོད་དེ། ཐབས་ཤེས་ཡག་ཤོས་ནི། ནམ་རྒྱུན་སྒེའུ་ཁུང་ཕྱེས་ནས། ནང་གི་དུག་ལྡན་ཁ་དབུགས་ཕྱི་རུ་འཕུད་པ་དང་། ཕྱིའི་མཁའ་དབུགས་གཙང་མ་ནང་དུ་རྒྱུ་བར་བྱ་རྒྱུ་དེ་ཡིན་པར་སྣང་། གནམ་གཤིས་གྲང་བའི་དུས་ཡིན་ན། སྒེ་ཁུང་ཕྱེ་ཡུན་ཐུང་བ་དང་ཕྱེ་གྲང་མང་ན་འཐུས།
གོ་རིམ་མི་འཁྲུགས་པའི་དགོས་པ།
བྱ་བ་གང་ཡིན་ཡང་ལེགས་འགྲུབ་དགོས་ན། གནས་དུས་ཡུལ་དང་གང་ཟག་ཐོད་ཐུག་དགོས། དེ་ནས་ཚབ་ཚུབ་ཀྱིས་བྱ་བ་སྒྲུབ་རྒྱུ་རྩ་བ་ནས་མེད། གོ་རིམ་ལ་བསམ་རྣོ་ལེགས་པར་གཏོང་བ་དང་ཡག་ཤིག་བྱུང་ན་ཡིག་འཆར་གཞི་ཡིག་ཐོག་ཏུ་སྟབས་བདེར་བཀོད་དེ་འགྲུབ་རྟགས་རྒྱག་ཞོར་དུ་སྒྲུབ་ན། དེང་རབས་ཀྱི་ཤེས་བྱ་དང་རིག་དཔལ་ལྡན་པའི་མི་ཡིས་སྒྲུབ་སྟངས་ཚན་མ་དང་མཐུན་པ་ཡིན། དེ་བས་གཙོ་ཆེ་ཤོས་ནི་གོང་གི་གོ་རིམ་བདུན་ཡོད་པ་དེ་ལས་འཁྲུག་མི་ཉན་པ་མ་ཟད། དེ་ནང་ནས་རིམ་གཅིག་ཡག་པོ་མ་འགྲུབ་པ་ཡིན་ན། མཛེས་བཟོ་ཁྱོན་ཡོངས་ནས་སྐྱོན་ཆ་ཆེན་པོ་འབྱུར་བུ་རྒྱུ་ཡིན། ཁ་དཔེ་རུ། ལས་ཀའི་གོ་རིམ་མ་ཤེས་ན། བྲེལ་འཚབ་བྱས་དང་མ་བྱས་མེད་ལྟ་བུ་དེའོ།།
སྒོ་རས་སྐྱ་བོ་རྩོམ་པ་པོ་པ་ཕུལ་བའི་འཚམ་འཕྲིན།
ཝཱ་ཎཱ་མཐོ་སློབ་རྩོམ་རིག་སློབ་དཔོན་བེ་རི་དགེ་བཤེས་འཇིགས་མེད་དབང་རྒྱལ།
སེམས་ཀྱི་སྣང་བརྙན་མཛེས་རྟོག་རི་མོའི་ལམ།། མེ་ཏོག་ཟོལ་དུ་འཆར་བའི་རྩོམ་རིག་གི། དཔལ་གྱི་མཛེས་སྡུག་མངོན་པར་དགའ་བའི་ཚལ།། འདོད་འཇོ་དཔྱིད་ཀྱི་ལང་ཚོ་སྒེག་གྱུར་ཅིག།
ངའི་རིག་པའི་གྲོགས་པོ་སྙན་ངག་པ་ཁ་བའི་སྲས་ལགས་ཀྱི་སྙན་རྩོམ་ཕྱོགས་བསྒྲིགས་《སྒོ་རས་སྐྱ་བོ》གསར་དུ་ཐོན་པར་འཚམ་འདྲི་དང་བཀྲ་ཤིས་བདེ་ལེགས་གྲངས་མེད་ཞུ། དེ་དང་སྟབས་བསྟུན། རྩོམ་པ་པོ་ཁོང་གིས་ཁོ་དེབ་དང་སྐད་འཕྲིན་སྒེར་འབྲེལ་བཅས་ཀྱི་རྒྱུད་ནས་སྤེལ་བའི་སྙན་ངག་སྔ་ཕྱི་མང་པོ་དང་། སྐབས་འགའ་སྐད་འཕྲིན་རྒྱུད་ནས་ཁ་བརྡ་བྱས་པའི་རྒྱུད་རིམ་ལས། ཁོང་གི་སྒྱུ་རྩལ་རྩོམ་རིག་གི་གནས་ཚོད་དང་། རྩོམ་རིག་གི་ཁ་ཕྱོགས། ཤེས་བྱ་རིག་གནས་སྤྱིའི་གནས་ཚོད་བཅས་ངེས་ཅན་ཞིག་ཚོད་དཔོག་ཐུབ་པ་ནི། གནའ་སྲོལ་ལ་ལག་པས་འཇུས། དེང་སྲོལ་ལ་རྐང་པ་བརྫིས་ཏེ། ཤེས་བྱའི་ཁང་བཟང་གི་ཐོག་བརྩེགས་ལ་མཛེགས་མཁན་ཚད་ལྡན་ཞིག་ཡིན་པ་ལས། སྤྱང་དྲགས་ནས་མགོ་བརླགས། ལྐུགས་དྲགས་ནས་རྐུབ་རློག་མཁན་དེ་དང་དེའི་གྲས་མ་ཡིན་པར་གསལ་བར་ཤེས་པས། ཉིད་ཀྱིས་རེ་སྐུལ་གནང་བ་བཞིན་འཚམ་འཕྲིན་སྔོན་གླེང་ཞིག་སེམས་ཀྱི་ཚོར་སྣང་མཚོན་དོན་དུ་འབུལ་འདོད་བྱུང་། སྙན་ངག་ནི་རྩོམ་རིག་གི་ཆ་ལག་ཅིག་ཡིན་ལ་ཚོར་བའི་ཚབ་མཚོན་ནུས་པའི་ངག་རིག་གི་སྒྱུ་རྩལ་ཞིག་ཀྱང་ཡིན། སྒྱུ་རྩལ་འདིས་ཚོར་བའི་ཟབ་མཚམས་ནས་སྔོགས་ན། དགའ་སྐྱོ་ཁྲོ་ཆགས་ཀྱི་སྣང་བརྙན་རེ་རེ་བཞིན་རྨི་ལམ་ནང་གི་རྟ་རྒྱུགས་དང་། གློག་བརྙན་ཁྲོད་ཀྱི་དམག་འཐབ་བཞིན་ཐོན་འོང་ལ་། རྟོག་པའི་སྣང་བརྙན་དེ་དག་གདོང་ངོས་སུ་འཕོེས་ཐེངས་རེ་རེར། སྐབས་འགར་དགོད་སྒྲའི་ཐིག་པ་རེ་རེ་བཞིན་འཛུབ་ཀོང་དུ་འཁྱིལ་ཞིང་། ལན་རེར་ངུ་སྒྲའི་མིག་ཆུ་རེ་རེ་བཞིན་བགྲམ་ངེས་ནས་ལྷུང་བ་རྣམས། སྙན་ངག་པས་སྨྱུག་རྩེ་ལ་སྐོན་ནས་གོ་ལའི་ངོགས་སུ་དར་ལྟར་འཕྱར་ཞིང་དུང་ལྟར་འབུད་དེ། འཇིག་རྟེན་ཧྲིལ་པོ་གཡོ་འགུལ་བྱེད་ནུས་པས། ངག་རིག་གི་སྒྱུ་རྩལ་ལས་གྲུབ་པའི་སྙན་ངག་གི་རླུང་རླབས་སྣེར། འཇིག་རྟེན་ཧྲིལ་པོ་འདི་ཉིད་བྱ་སྤུའི་ལྗིད་ཚད་ཙམ་ལས་མེད། དོན་ལྔ་སྣོད་དྲུག་གི་དབང་རྩ་ལ་ཁྲ་ལག་སྤྱང་གསུམ་གྱི་ཟུངས་ཁྲག་རྒྱུ་བའི་འགྲོ་བ་མིའི་ཀླད་རྩ་ལ། ཟབ་ཅིང་རྣོ་བའི་ཚོར་བའི་ཕྲ་ཕུང་ཇི་ཙམ་ལྡན་པ་དེ་ཙམ་གྱིས་སྙན་ངག་པ་དང་སྙན་ངག་གི་རིན་ཐང་ཤེས་ནུས་མོད། མཆུ་ཏོ་ས་ལ་དྲུད་ནས་གོག་མཁན་དང་། རྔ་མ་སྒལ་པར་བཀལ་ནས་རྒྱུག་མཁན་ཁྱི་ཕག་གི་རིགས་མཐུན་ཚོས་རིན་ཐང་འདི་ནམ་ཡང་རྟོགས་མི་སྲིད། ངའི་རིག་པའི་གྲོགས་པོ་སྙན་ངག་པ་ཟླ་བའི་སྲས་ལགས་ཀྱི་སྙན་རྩོམ་ཕྱོགས་བསྒྲིགས་《སྒོ་རས་སྐྱ་བོ》འདི་ཉིད་ཀྱི་གྲུབ་ཆ་ནི་སྙན་ངག་རེ་རེ་བཞིན། མནའ་རབས་ཀྱི་ཞག་རྩི་ཡིོད་པ་དང་། དེང་རབས་ཀྱི་མཚན་མདངས་མངོན་པ། བསམ་བློའི་འདུ་ཤེས་ཟབ་པ། འཚོ་བའི་སྣང་བརྙན་གསལ་བ། སྒྱུ་རྩལ་གྱི་གསོན་མཉམ་ལྡན་པ། ཚིག་རྒྱན་གྱི་མེ་ཏོག་བཀྲ་བ། སྤྱི་ཚོགས་ཀྱི་འཚོ་བ་མཚོན་པ། དངོས་ཡོད་ཀྱི་གནས་ལུགས་གསལ་བ། གཏན་ཚིགས་ཀྱི་རྒྱབ་ལྗོངས་ཟབ་པ། འཆར་ཡན་གྱི་འཇའ་རིས་ཟླུམ་པ། བརྡ་དོན་གྱི་གཞུང་ལུགས་དང་མཐུན་པ་སོགས། འབུར་དུ་ཐོན་པའི་ཁྱད་ཆོས་འདི་དག་རང་བཞིན་ལྷན་སྐྱེས་སུ་གསལ་འོང་བས། སྐུ་ཉིད་དུས་རབས་འདི་དང་མི་རབས་འདིར་གཞོན་སྐྱེས་སྙན་ངག་པ་ཚད་ལྡན་ཞིག་རེད་ཅེས་ཞུ་བ་ནི། ཟོལ་བསྟོད་དང་འདྲ་ཆགས། ཚིག་རྒྱན་ལྟ་བུའི་ལམ་ནས་ཞུས་པ་མིན་པར། དངོས་ཡོད་ཀྱི་གནས་ལུགས་ཇི་བཞིན་བརྗོད་པ་ཡིན། དེ་ལྟ་ན་ཡང་ཀློག་པ་པོ་གཅིག་གིས་ཀུན་གྱིས་ཚབ་མཚོན་མི་ནུས་པས། རྒྱ་ཆེ་ཀློག་པ་པོ་སུ་ཞིག་ཡིན་ན་ཡང་། ཀློག་པ་ཙམ་དུ་མི་བཞག་པར་རང་བཞིན་དྲང་བརྗོད་ཀྱི་དཔྱོད་བརྗོད་རེ་སྤེལ་ན་རྩོམ་རིག་གི་བསྟན་པ་སྤྱི་སྒེར་ལ་ཕན་ཐོགས་ཆེ་བ་དེ་ཡང་ཀློག་པ་པོ་ཚོར་འབད་སྐུལ་ནན་པོའི་ལུགས་སུ་བྱས་ནས་ཞུ་རྒྱུ་ཡིན།
འབྱུང་འགྱུར་མ་འོངས་མདུན་ལྗོངས་ཐད། རྩོམ་རིག་གི་ལམ་ནས་འཇིག་རྟེན་གསལ་བའི་སྣང་བརྙན་བསྐྲུན་པ་ནི། ཆེས་གལ་ཆེའི་རང་བཞིན་ལྡན་པའི་ཕྱག་ལས་ཤིག་ཡིན་པས། གང་ཉིད་རྩོམ་རིག་གི་ལམ་ནས་མ་འོངས་སྤྱི་ཚོགས་ཁ ལོ་བའི་གདེངས་ཆར་བསྙེགས་ནས། རྩོམ་རིག་ལ་བརྟེན་ནས། རྒྱལ་ཁབ་དང་མི་རིགས། ཆབ་སྲིད་དང་དམག་དོན། དཔལ་འབྱོར་དང་འཛུགས་སྐྲུན། སྤྱི་ཚོགས་དང་ཁོར་ཡུག། ཆོས་ལུགས་དང་རིག་གནས། རྩ་དོན་དང་ལམ་ཕྱོགས། རེ་བ་དང་འཆར་འགོད། ལྟ་བ་དང་གྲུབ་མཐའ། དགག་བཞག་དང་རྩོད་སྤང་། གཞུང་ལུགས་དང་ལག་ལེན་སོགས་གལ་ཆེན་ཤེས་བྱ་མང་པོ་ཞིག་གི་ལམ་སྣེ་མ་ནོར་བར་དང་ཁ ཕྱོགས་མ་ཆུགས་པའི་སྒོ་ནས་རྒྱ་ཆེ་མང་ཚོགས་ཀྱི་བསམ་བློའི་ཁ ཕྱོགས་བསྒྱུར་ཐུབ་པའི་རླབས་ཆེན་གྱི་བྱ་བཞག་བསྐྲུན་རྒྱུའི་རེ་བ་དང་རེ་བསྐུལ་ནན་པོའི་ལུགས་སུ་བྱས་ནས་ཞུ་རྒྱུ་ཡིན།
ད་དུང་ཞུ་དགོས་པའི་དོན་གནད་ཆེན་པོ་ཞིག་ནི། དེང་སང་རྩོམ་རིག་ཡིག་རེ་གཉིས་ཙམ་འབྲི་ཤེས་པ་དང་རྩོམ་པ་པོ་ཡིན་སྣང་འཆར་མཁན་གྱི་རང་སྣང་དག་པའི་གཞོན་སྐྱེས་འགའ་ཞིག་གིས། ཁྱི་རྐུན་མ་ལ་ཟུག་རྒྱུའི་ཚབ་ཏུ་བདག་པོ་ལ་ཟུག་ནས། ལྷིངས་འཇགས་ཀྱི་མཚན་ལྗོངས་དཀྲོགས་པ་ལས། ཁ་ཕྱོགས་མ་ནོར་བའི་བསམ་བློ་གསར་པ་དང་འདུ་ཤེས་གསར་པ། སྒྱུ་རྩལ་གསར་པ་དང་ཉམས་འགྱུར་གསར་པ། འཕེལ་ཤུགས་གསར་པ་དང་གནས་ལུགས་གསར་པ། མདུན་ལྗོངས་གསར་པ་དང་ལམ་སྟོན་གསར་པ། ཕུགས་རྒྱངས་གསར་པ་དང་མིག་ཞགས་གསར་པ། རེ་བ་གསར་པ་དང་འཆར་འགོད་གསར་པ། སྙིང་སྟོབས་གསར་པ་དང་སྤོབས་པ་གསར་པ། མི་རབས་གསར་པ་དང་གོམ་སྟབས་གསར་པ་བཅས་ཀྱི། བྱ་རྒྱལ་འཕུར་ལམ་དང་ངང་པའི་རྐྱལ་ལམ་ནས། གནམ་གྲུའི་འཕུར་ལམ་དང་མཚོ་གྲུའི་རྐྱལ་ལམ། སེང་གེའི་མཆོང་ལམ་དང་ཅང་ཤེས་རྒྱུགས་ལམ་ནས། ཉི་ཟླའི་མཆོང་ལམ་དང་སྐར་གྲུའི་རྒྱུགས་ལམ་འཚོལ་ནས། མི་རིགས་ཀྱི་བླ་སྲོག་ལ་མི་རིགས་ཀྱི་ཟུངས་ཁྲག་རྒྱུ་བའི་གསར་གཏོད་རྩོམ་རིག་ཀྱི་ཁ་ཕྱོགས་དངོས་གནས་པ་ཞིག་སྤེལ་ཐུབ་ན་དགེ་མཚན་ཆེ་བ་མངོན་པ་ཡང་གོ་སྐབས་འདི་དང་བསྟུན་ནས་འབད་སྐུལ་ཞུ་རྒྱུ་ཡིན། མཐའ་དོན། རྩོམ་པོ་ལ་ལེགས་གསོལ་དང་། རྩོམ་ཡིག་ལ་བསྔགས་བརྗོད་ཞུ་རྒྱུ་དང་། རྩོམ་རིག་ནམ་ཡང་རྒྱལ་བའི་སྨོན་འདུན་བཅས།
མཁྱེན་རབ་དཔལ་གྱི་དྲི་བསུང་མངར་མོ་ཅན།། སྔོན་བྱོན་མཁས་གྲུབ་བྱེ་བ་ཕྲག་བརྒྱ་ཡི།། ཞབས་རྗེས་རི་མོ་གསལ་བའི་ཞིང་ཁམས་དེ།། རྩོམ་རིག་དཔུང་པས་སླར་ཡང་འཛིན་པར་སྨོན།།
གུས་འདུད་བཅས། བེ་རི་འཇིགས་མེད་ཀྱིས་མོན་ཡུལ་རྡི་རང་རྫོང་གི་མངའ་ཁུལ་ཐུབ་གསུང་དར་རྒྱས་གླིང་དུ། 2017/9/25　དུ་སྦྱར་བ་དགེ་ལེགས་འཕེལ།།
༡༧༧༥ལོ།
༡༧༧༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
སྤྲུལ་པ་
སྤྲུལ་པ་（ལེགས་སྦྱར་སྐད་དུ་ निर्मित  །  དབྱིན་སྐད་དུ་ tulpa  ། རྒྱ་སྐད་དུ་   幻人 །）ནི་རང་སྣང་འདུ་ཤེས་ཀྱི་བློ་ལ་བརྟེན་ནས་ཕུང་བོ་གསར་བ་ཞིག་སྐྲུན་པའི་གསང་སྔགས་ཀྱི་ཉམས་ལེན་ཞིག་ལ་ཟེར།སྤྲུལ་པ་ལ་ཚིག་ངོས་ནས་འགྲེལ་ན་འགྱུར་བ་དང་འཁྲུལ་སྣང་གི་ངེས་ཚིག་ཀྱང་ལྡན། ཐ་སྙད་དི་དང་འདྲ་བ་གཞན་ཞིག་ནི་སྤྲུལ་སྐུ་སྟེ། སངས་རྒྱས་ཀྱི་སྐུའི་རྣམ་པར་འཕྲུལ་བ།
1.རྒྱ་གར་གྱི་ནང་ཆོས།
སྤྲུལ་སྐུ་ནི་གནའ་བོ་རྒྱ་གར་གྱི་ཆོས་ལུགས་རིག་གནས་ཁྲོད་ཀྱི་ཐ་སྙད་གལ་ཆེན་ཞིག་ཡིན།ཐོག་མར་བྲམ་ཟེ་ཆོས་ལུགས་ཀྱི་ནང་དོན་གཙོ་བོ་ཞིག་ཡིན།རྗེས་སུ་ནང་ཆོས་ཀྱི་བཀོལ་སྤྱོད་བྱས་ཏེ་རྒྱ་ཆེར་ཁྱབ་པར་བྱས།
2.བོད་བརྒྱུད་ནང་ཆོས།
སྤྲུལ་སྐུ་ལམ་ལུགས།
3.ཨི་ལི་སན་ཊར་ ཏེའེ་ཝེ་ ནིར།
སྤྲུལ་པ་ཞེས་པའི་ལག་ལེན་དི་ཐོག་མར་མི་རྣམས་ལ་ཤེས་སུ་འཇུག་མཁན་ནི་ཧྥ་རན་སི་སྐྱེས་མ་བོད་རིག་པ་བ་ཨི་ལི་སན་ཊར་ ཏེེའེ་ཝེ ནིར་ཡིན། མོ་ནི་ཧྥ་རན་སིའི་རྒྱལ་ས་ཕེ་རོ་ནས་འཁྲུངས་ཤིང་།རྒྱ་གར།དང་སིངྒ་ལ་སོགས་ནས་ལེགས་སྦྱར་སྐད་ལ་སྦྱངས་བརྩོན་བྱས།1911ལོར་རྒྱ་གར་དུ་བྲོས་བྱོལ་ལ་ཕེབས་པའི་རྒྱལ་བ་སྐུ་ཕྲེང་བཅུ་གསུམ་པ་དང་མཇལ་འཕྲད་གནང་། དེ་ནས་བཟུང་། མོའི་ཞིབ་འཇུག་གི་ཁ་ཕྱོགས་བོད་བརྒྱུད་ནང་བསྟན་དུ་བསྒྱུར་ཏེ། བོད་ཀྱི་སྐད་དང་ཡི་གེ་ལ་སྦྱངས་བ་བྱེད་འགོ་བཙུགས།1921ལོར་མོས་འབྲས་ལྗོངས་ནས་བླ་མ་ཡོན་ཏན་ཟེར་བ་ཞིག་བུ་གཡར་་ལ་བླངས་་ཤིང་། དེའི་རོགས་རམ་ལ་བརྟེན་ནས་མོ་རང་བོད་ཡུལ་དུ་སྐྱོད་ཐུབ་བྱུང་། བོད་ཡུལ་དུ་སོང་བའི་ལོ་རྒྱུས་རྣམས་མོས་བརྩམས་གནང་མཛད་པའི་《ཕ་རི་བུད་མེད་ཅིག་གིས་བོད་བསྐྱོད་ལམ་ཡིག》ཞེས་པར་ཞིབ་རྒྱས་སུ་ཡོད།
མོ་རང་བོད་ཡུལ་དུ་བཞུགས་པའི་སྐབས་ཐོག་ཏུ།སྔགས་པ་མང་པོ་དྲུངས་ནས་སྤྲུལ་པའི་ཉམས་ལེན་བླངས་པ་དང་། མོས་ཉམས་ལེན་དེར་བརྟེན་ནས་གཟུགས་བྱད་དང་།དབང་བོ་ལྔ་ལ་སོགས་པ་ཐམས་ཅད་རང་འདོད་ལྟར་བཟོས་པའི་སྤྲུལ་པ་ཞིག་སྐྲུན་པ། སྤྲུལ་པ་དེ་ནི་མོའི་གྲིབ་མ་ནང་་བཞིན་དང་ཐོག་ཚོད་འཛིན་བྱེད་ཐུབ་ལ། ཡུན་རིང་འགོར་རྗེས། སྤྲུལ་པ་དེ་ལ་མིའི་འདུ་ཤེས་ལྡན་ཏེ་ཚོད་འཛིན་དང་བྲལ་བ་ལྟ་བུར་གྱུར། དེ་མཚུང་ས་སུ་སྤྲུལ་པ་དེ་ཡིས་གཟུགས་བྱད་ཇེ་བཙོག་དང་། བསམ་པ་ཇེ་ངན་དུ་སོང་། རྒྱུ་མཚན་དེར་བརྟེན། མོས་སྔགས་པ་མང་པོ་དང་མཉམ་འབྲེལ་གྱི་སྤྲུལ་པ་དེ་མེད་པར་བྱས། མོས་སྤྲུལ་པ་སྐྲུན་པའི་ལོ་རྒྱས་རྣམས་《བོད་ཀྱི་ཆོ་འཕྲུལ》ཞེས་པ་གསལ།
4.ཕྱི་རྒྱལ་གྱི་སྤྲུལ་པའི་རིག་གནས།
ཕྱི་རྒྱལ་དུ་སྤྲུལ་པ་དང་འབྲེལ་བའི་ཚོགས་པ་མང་པོ་ཡོད།
པེ་རུ།
པེ་རུ་(Perú)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ལི་མ་རེད།
མཚོ་སྔོན
མདོ་སྨད་པའི་རིགས་རྒྱུད་ནི།
རི་རྩེ་མོ་གསུམ་དེ་ལྡོང་ལ་ཐོབ།། ལྡོང་ཞྭ་མགོ་མཐོ་བ་དེ་ཡི་དོན།། ཞེས་ཆེས་ཤིན་ཏུ་སྔ་མོའི་དུས་ནས་ཡོད་པའི་ངག་སྒྲོས་མ་ཉམས་པར་ཡོད་པ་བཞིན་རིགས་རུས་ཕལ་ཆེ་བ་ནི། བོད་ཀྱི་རུས་ཆེན་བཞིའི་ཡ་གྱལ་ལྡོང་གི་རིགས་ཡིན་ལ། མདོ་ཁམས་ལྡོང་ཤུལ་བཅོ་བརྒྱད་དུ་གྲགས་པས་ཀྱང་དཔོག་ནུས་པ་ཞིག་གོ། གངས་ཅན་བོད་ཀྱི་ཡུལ་ལ་ཡུལ་ཁམས་ཆེན་པོ་གསུམ་དུ་ཕྱེ་བའི་མདོ་སྨད་ཀྱི་ཡུལ་འདི་ལ་ཡང་ནང་གསེས་ཀྱིས་དབྱེ་བ་བྱེད་ཚུལ་མི་འདྲ་བ་མང་ནའང༌། དེབ་ཐེར་རྒྱ་མཚོ་སོགས་ལས་ཆུ་ཀླུང་རྨ་ཆུ་བགྲོད་ཚུལ་གྱི་དབང་གིས་མདོ་སྨད་འདི་ལ་ལྷོ་བྱང་གཉིས་ཕྱེ་ནས་ལོ་རྒྱུས་རྒྱས་པར་གསུངས་འདུག་པས། འདིར་ཡང་གསུངས་ཚུལ་དེ་གཞིར་བཞག་ནས་བསྡུས་ཙམ་ཞིག་འགོད་པར་འདོད་དེ།
ཆུ་ཀླུང་ཆེན་པོ་ཁག།
རྨ་ཆུ་ནི། འཛམ་གླིང་སའི་ཐིག་ལེ་འདིར་ཤིན་ཏུ་གྲགས་ཆེ་བའི་ཆུ་ཀླུང་ཆེན་པོ་ MISSISSIPPI, AMAZON, DANUBE, NIGER, CONGO, INDUS, GANGES, MEKONG, YELLOW, YANGTZE རྣམས་ལས་ YELLOW   ཞེས་པ་འདི་ཡིན་ལ།  YANGTZE བྱ་བ་འབྲི་ཆུ་སྟེ། འདི་ཡང་མདོ་སྨད་ཡུལ་སྟོད་ནས་འབབ་ཅིང་ཁམས་བརྒྱུད་ནས་རྒྱ་ནག་ཏུ་འབབ་ལ། འཛམ་གླིང་རིལ་པོ་འདིར་གྲགས་ཆེ་བའི་ཆུ་ཀླུང་ཆེན་པོ་དེ་རྣམས་ལས་ཕྱི་མ་ལྔ་པོ་དེ་བོད་ཀྱི་ཡུལ་ནས་འབབ་པས། སྔོན་གྱི་ཡིག་རྙིང་ཁག་དུ་མར། ཆུ་བོ་ཐམས་ཅད་ཀྱི་འགོ།  རི་མཐོ། ས་གཙང་ཞེས་བསྔགས་པ་ཡང་དོན་ལ་གནས་པར་ཁུམས་སོ།། འབྲུ་ཆུ་ལ་ཆུ་མགོ་ལྷོ་བྱང་གཉིས་ལས་གཉིས་ཀ་མདོ་སྨད་སྤྱིའི་སྟོད་ཕྱོགས་ལྷོ་བྱང་གཉིས་ནས་འབབ་ནའང་སྐྱེ་དགུ་མདོ་ནས་ཁམས་ཀྱི་ཡུལ་གཞུང་བརྒྱུད་ནས་བགྲོད་པས་མདོ་སྨད་ཀྱི་ཆུ་ཀླུང་གྲས་སུ་བྱེད་པའི་ཐ་སྙད་ཆེར་མེད།
རྨ་ཆུ་ནི།
ཨ་ཆེན་གངས་འདབས་དང༌། རྨ་ཆེན་གངས་སྟོད་ཕྱོགས་ནས་ཆུ་ཕྲན་དུ་མ་རིམ་གྱིས་འདྲེས་ཏེ་རྨ་གཡང་ཕྱུག་མོ་གཞུང་དུ་འབབ་ཅིང༌། དེ་ནས་རིམ་གྱིས་མདོ་སྨད་ཀྱི་ཡུལ་གཞུང་བརྒྱུད་ནས་འབབ་པ་ཡིན། རྨ་ཆུའི་བགྲོད་དབྱིབས་ནི་དེབ་ཐེར་རྒྱ་མཚོ་སོགས་ན་ནོར་བུ་དགའ་བ་འཁྱིལ་བའི་དབྱིབས་ལྟ་བུར་བགྲོད་པར་གསུངས་ལ། དེའི་ཚུལ་ནི། མཚོ་སྐྱ་རེངས་དང་སྔོ་རེངས་གི་གཞུང་བརྒྱུད་རིམ་གྱིས་ཤར་ལྷོའི་ཕྱོགས་སུ་འབབ་ཅིང༌། གཉན་པོ་གཡུ་རྩེ་ཞེས་བྱ་བའི་རི་བོ་མཁའ་ལ་བསྙེགས་པ་ལྟ་བུ་དེའི་གཡོན་ངོས་ནས་བགྲོད། དེ་ནས་མི་རིང་བ་ན་བྱང་དུ་འཁྱོགས་ནས་རྐ་ཆུ་དང༌། དམེ་ཆུར་རིམ་བཞིན་འདྲེས། དེ་ནས་རིམ་གྱིས་ནུས་བྱང་ངོས་རིང་པོར་བགྲོད་པས་རྨ་ཆུའི་ཁུག་པ་གཅིག་དང༌། དེ་ནས་གྱ་མ་གྱུའི་ཚུལ་དུ་བྱང་ངོས་སུ་བགྲོད་པས་གཤི་ཆུ་དང་རྩེ་ཆུར་འདྲེས། རྭ་རྒྱ་ནས་འབལ་མདོ་དང་འབལ་མདོ་ནས་ཤར་ངོས་སུ་འབབ་པས་ན་མདོ་སྨད་ཁུལ་འདིར་རྨ་ཆུའི་ཁུག་པ་གཉིས་ཡོད་ལ། ནོར་བུ་དགའ་བ་འཁྱིལ་བའི་དབྱིབས་ལྟར་བགྲོད་ཚུལ་ཡང་དེ་ལྟར་ཡིན་པར་མངོན། ཁུག་པ་གཉིས་པ་རྫོགས་ནས་རིམ་གྱིས་ཟི་ལིང་ཙོང་ཆུ་དང༌། དཔའ་རི་འཇུ་ལག་གི་ཆུ་དང་འདྲེས་ཤིང༌། འདྲེས་མཚམས་འདི་ནས་བོད་ཀྱི་ས་མཚམས་ཡང་རྫོགས་པ་ཡིན། དེ་ལྟ་བུའི་རྨ་ཆུའི་བགྲོད་ཚུལ་གྱི་དབང་གིས་མདོ་སྨད་འདི་ལ་ལྷོ་བྱང་གཉིས་སུ་ཕྱེ་བར་སྣང༌། ལྷོ་རྒྱུད་རྨ་ཆུའི་ཁུག་པ་གཉིས་པའི་ནུབ་སྟོད་དུ་བསང་གི་གྱེ་མོ་གོང་བ་ཞེས་བྱ་བ་ནས་ཁག་ཆུ། བསང་ཆུ། ཆུ་ནག་ཅེས་བྱ་བའི་ཆུ་ཀླུང་གསུམ་འབབ་ཅིང༌། ཁག་ཆུ་རིམ་གྱིས་ཀླུ་ཆུ་དང་འདྲེས། ཆུ་ནག་མགོན་ཤུལ་ཆུ་དམར་དང་འདྲེས་ནས་རོང་པོའི་དགུ་ཆུར་འབབ། བསང་ཆུ་ནི་བླ་བྲང་དགོན་པའི་མདུན་བརྒྱུད་ཀ་ཇུ་དང༌། ཀ་ཇུ་ནས་མ་ཧཱ་ཀ་ལ་དང་འདི་ནས་རྨ་ཆུར་འབབ།
ཙོང་ཆུ་ནི།
མཚོ་མགོར་གྲགས་པ་ཚ་གན་ཐོ་ལོ་གེའི་ཕྱོགས་དང༌། སྟོད་ནས་བུ་ཧ་དང་ཨུ་ལན་ཧོ་ཤོ་སོགས་ཀྱི་ཆུ་རྣམས་འདྲེས་པའི་རྒྱུན་ལ་བཤད་པ་སྣང་མོད། གང་ལྟར་ཡངའདི་ནི་ཙོང་ཁའི་ཡུལ་གྱི་གཞུང་ཆུ་ཡིན་ལ། ཟི་ལིང་མཁར་དང༌། དམར་གཙང་བྲག་གི་མདུན་བརྒྱུད་རྨ་ཆུར་འབབ། མཚོ་སྔོན་ལོ་རྒྱུས་སོགས་ན། མཚོ་སྔོན་གྱི་སའི་ཆར་ཁུར་ལུག་གི་སྟོད་དུ་ཨོའུ་ཁུ་གངས་རི་ཞེས་པའི་ཕྱོགས་བཞི་ནས་ཆུ་ཀླུང་མི་འདྲ་བ་ཕྱོགས་སོ་སོར་འབབ་པ་གངས་ཏེ་སེ་དང་འགྲན་པར་གསུངས་ཤིང༌། མཚོའི་ལྷོ་ངོས་སུ་ཟོར་དགུ་ཞེས་ཕ་ལམ་གྱི་ས་འཛིན་མཁའ་ལ་སྙེགས་འདྲའི་རི་སུལ་ནས་འབབ་པའི་ཆུ་རྒྱན་རྣམས་འདུས་ཏེ་གྱ་མ་གྱུའི་ཚུལ་དུ་རིག་སྨོན་ཞེས་པའི་ཆུ་དང༌། སྟོད་ནས་བུ་ཧ་དང་ཨུ་ལན་ཧོའུ་ཤོ་དང་ཧར་གེའལ་སོགས་ཀྱི་ཆུ་ཆེན་དུ་མ་ལུང་པ་བརྒྱ་ཕྲག་གི་ཆུ་དང་འདྲེས་ནས་མཚོ་སྔོན་ཁྲི་ཤོར་རྒྱལ་མོའི་ནང་དུ་འབབ་པར་བཤད་དོ།། མདོན་ན། མདོ་སྨད་ཀྱི་ཡུལ་འདི་ནི་ས་ཧ་ཅང་རྒྱ་ཆེ་བ་ཞིག་སྟེ། དེང་སྐབས་རྒྱ་ནག་གིས་བོད་རང་སྐྱོང་ལྗོངས་ཀྱི་ཡུལ་ལུང་རྒྱ་ཁྱོན་གྱིས་རྒྱ་ནག་གི་ཡུལ་ཁྱོན་བརྒྱད་ཆ་གཅིག་ཟིན་ཡོད་ཚུལ་བཤད་པ་ལ་དཔག་ན། མདོ་སྨད་ཀྱི་ལྗོངས་འདིས་བརྒྱད་ཆ་ཕྱེད་གཉིས་ཟིན་པར་ཅེས་ཀྱང་གདོན་མི་ཟ་བ་ཞིག་གོ།
ཧ་ར་རི།
ཧ་ར་རི་(Harare)ནི་ཛིམ་བབ་ཝི་ཡི་རྒྱལ་ས་རེད།
མཚོ་སྔོན
མདོ་སྨད་ལྷོ་རྒྱུད་རྨ་སྟོད།
དེ་ཡང་དེབ་ཐེར་རྒྱ་མཚོ་ལས། ལྷོ་རྒྱུད་རྨ་སྟོད་ཕལ་ཆེར་མགོ་ལོག དབལ་ཤུལ། མཛོད་དགེ་ཉིན་སྲིབ། སོག་པོ་མདའ་བཅུ་གཅིག ཨ་རིག་སོགས་རུ་པ་ཁོ་ནས་བཟུང་བས་དགོན་སྡེ་མང་པོ་མེད་ལ། ཅེས་གསུངས། མགོ་ལོག་ཨ་འབུམ་གྱི་སར་སྐྱིད་ལུང་རི་ཁྲོད། དགོན་གསར་བསམ་འགྲུབ་བདེ་ལྡན། ཀརྨ་ཆོས་དབྱིངས་རྡོ་རྗེའི་འཁྲུངས་ཡུལ་མཁར་རི་རྒྱུད་སྡེ་དགོན། མགོན་པོ་བིང་གི་གནས་སུ་གྲགས་པ་མགོ་ལོག་ལྕགས་རི། འདི་དང་ཉེ་བ་འགུ་མདར་ཞེས་པར་ཀརྨ་བཅུ་པ་ཡེ་ཤེས་རྡོ་རྗེ་འཁྲུངས། མགོ་ལོག་ཁང་རྒན་དུ་ལུང་དཀར་དགོན། ཨ་སྐྱོང་གི་སར་མཆོད་རྟེན་བཀྲ་ཤིས་སྒོ་མང༌། འཛི་ཀ་ཕྱོགས་སུ་འཛམ་ཐང་དགོན་སོགས་མང༌། མགོ་ལོག་གི་རིགས་རྒྱུད་ཕལ་ཆེ་བ་བོད་ཀྱི་རུས་ཆེན་བཞིའི་འབྲུའི་རིགས་ཡིན་ལ་སྤྱིར་བཏང་ལོ་རྒྱུས་ལྟར་ན་འདི་ཕྱོགས་ཀྱི་རྩ་བའི་མི་རིགས་བར་ཁམས་ཕྱོགས་ནས་མཆེད་པར་མངོན། ཡུལ་དང་དུས་ཀྱི་བསྐལ་བའི་དབང་གིས་རྒྱལ་པོ་སྲོང་བཙན་གྱི་སྔོན་རོལ་ཆེས་སྔ་མོའི་དུས་ན་རྒྱ་ནག་པ་ཚོས་བོད་ཡུལ་ལྟེ་བ་རྨ་སྟོད་འདི་ཕྱོགས་དང་བོད་ཀྱི་རྒྱལ་ས་ཡང་ཡུལ་འདིར་ཡོད་པ་ལྟ་བུའི་གཏམ་སྒྲོས་སྣང་བ་དཔྱད་མི་བཟོད་མོད། འོན་ཀྱང་ལོ་རྒྱུས་སྨྲ་བའི་རྟོག་གེ་པ་རྣམས་དོ་གལ་ཆེ་བའི་གནས་ཤིན་ཏུ་མངོན། མགོ་ལོག་པ་ནང་གསེས་དབྱེ་བ་ཤིན་ཏུ་མང་ལ། སྤྱིར་བཏང་ཡོངས་གྲགས་སུ། པདྨ་འབུམ། དབང་ཆེན། ཨ་སྐྱོང་བཅས་དཔོན་འབངས་ཡུལ་ཁག་ལ་མགོ་ལོག་ཁག་གསུམ་ཞེས་གྲགས། ཐམས་ཅད་འབྲོག་རུ་དང༌། ཡུལ་སྲོལ་དང་བྱ་སྤྱོད་ལ་དཔག་ན་སྔོན་བོད་ཀྱི་བཙན་པོ་རིམ་བྱོན་གྱི་སྐབས་བོད་དམག་གི་བྱ་སྤྱོད་ནི་འདི་འདྲ་ཞིག་ཡིན་ནམ་སྙམ་མི་སྲིད་པ་མིན། དབལ་ཤུལ་ཡང་འབྲོག་རུའི་རྣམ་པར་གནས་ཤིང༌། འདི་དག་གི་རིགས་ནི་ལྡོང་གི་རིགས་ཏེ། རི་རྩེ་མོ་གསུམ་དེ་ལྡོང་ལ་ཐོབ།། ལྡོང་ཞྭ་མགོ་མཐོ་བ་དེ་ཡི་དོན།། ཞེས་ཀྱང་གྲགས་ཚུལ་སྣང༌། མདོ་ཁམས་ལྡོང་ཤུལ་བཅོ་བརྒྱད་དུ་གྲགས་པའི་དབལ་ཤུལ་དང་འདིར་བཤད་པའི་དབལ་ཤུལ་གཅིག་པ་ཡིན། དབལ་ཤུལ་ལ་སྟོད་སྨད་གཉིས་ལས་དབལ་ཤུལ་སྨད་པར་མཚན་སྒྲོགས་དགོན་དགའ་ལྡན་བཀྲ་ཤིས་ཆོས་འཕེལ་གླིང༌། ཁེ་ཐལ་ཚུལ་ཁྲིམས་དར་རྒྱས་ཀྱི་རི་ཁྲོད། སྐོང་སྟོད་རྨ་འགྲམ་གསེར་ལུང་དུ་རི་ཁྲོད་བཀྲ་ཤིས་དར་རྒྱས་གླིང༌། གཅའ་མདོ་དང་ཉེ་བར་མཚམས་རིང༌། མཛོད་དགེ་མི་རབས་གོང་མ་ཞིག་གིས་རྨ་སྟོད་ཀྱི་ས་ཆ་བཟུང་བས་མཛོད་དགེ་སྟོད་མ་ཞེས་པ་དང༌། དེའི་དཔོན་རྒྱུད་ཅིག་གིས། རྨ་རྨེ་རྐ་གསུམ་གྱི་བར་མཚམས་སུ་ཡུལ་བཟུང་བའི་བརྒྱུད་པ་མཛོད་དགེ་བྱམས་མེ་དང༌། སྐབས་ཤིག་ཐང་བཟའ་ཞིག་བག་མར་བསུས་པ་ལས་རིགས་རྒྱུད་གྱེས་པས་ཐང་སྐོར་ཞེས་གྲགས་ཤིང༌། འདིའི་དཔོན་དང༌། སོག་ཚང་དཔོན་ཟུང་འབྲེལ་གྱིས་རྐ་རྨེ་འདྲེས་མཚམས་སུ་རི་ཁྲོད་བཏབ། རྐ་ཆུ་རྐ་སྟག་རྩེ་ནས་འབབ་པའི་སྟོད་དུ་རྭ་ཁོག་ཚོ་བ་བརྒྱད་ཅེས་གྲགས་པའི་འབྲོག་སྡེ་རྣམས་ཡོད། བྱམས་མེ་དགོན་དགའ་ལྡན་རྣམ་རྒྱལ་གླིང་སོགས་དུ་མ། རྨེ་ཆུ་རྨེ་གདོང་ཡག་ནས་ནུབ་ངོས་སུ་འབབ་པའི་སྟོད་དུ་ནགས་ཚང་དང་ཆོས་རྗེའི་ལྷ་སྡེ། འདི་ཕྱོགས་སུ་མཛོད་དགེ་སྟོད་མ་དང་ཨ་སྐྱིད་འབྲོག་རུ། མདོ་རྩ་ཕུ་པ་རྣམས་ཡོད། བིས་དགའ་བ་ལུང་རི་ཁྲོད། རྨ་ཆུས་ཤར་ནས་ནུབ་ཏུ་འཁྱོགས་པ་རྨ་རྨེ་འདྲེས་མཚམས་སུ་ཚ་གན་བེ་ཤིང་དགོན་པ་༡༧༩༠ དགའ་ལྡན་རབ་རྒྱས་གླིང༌། དེ་དང་ཉེ་བར་རྩེ་དབུས་གཅོད་རྒན་རིམ་བྱོན་གྱི་གདན་ས་བསམ་འགྲུབ་གླིང༌། སོག་པོ་མདའ་བཅུ་གཅིག་ཏུ་གྲགས་པར་ཨུརྒེ་གྲྭ་ཚང་གསང་སྔགས་སྨན་རྒྱས་གླིང༌། འདི་ནས་ཉིན་ལམ་ཙམ་གྱི་ས་ན་གཙང་སྤྲུལ་བསྟན་པ། ༡༧༣༧ ༡༧༨༠ རྒྱ་མཚོའི་གདན་ས་གཙང་སྒར་དོན་གྲུབ་རབ་བརྟན་གླིང༌། ༡༧༦༥ དགོན་འདིའི་མཆོད་གཞིས་ཀླུ་བརྒྱལ་འབུམ་སྐོར་སོགས་ལྷོ་རྒྱུས་ཀྱི་ཨ་རིག་སྡེ་ཆེ།
ཧ་ར་རི།
ད་དུང་གཟིགས།
ཆོས་རྗེ་སྨར་པའི་གསོལ་འདེབས།
མི་ཕམ་གཞུང་ལུགས་པདྨའི་འདབ་སྟོང་ལས། ། རྒྱ་ཆེ་ཟིའུ་འབྲུ་མྱོང་བས་སྟོབས་རྒྱས་ནས། ། ཤེས་བྱའི་གནས་ཀུན་མཁྱེན་པའི་པཎྜི་ཏ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
ཕར་མཐའ་བྲལ་བའི་དབུ་མའི་ལྷ་ལམ་ལས། ། རྟེན་འབྱུང་ལྟ་བའི་ཉིན་བྱེད་འོད་རླབས་ཀྱིས། ། སྒྲིབ་གཉིས་མུན་པའི་སྨག་རུམ་གསལ་བྱེད་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། ཚུལ་ཁྲིམས་ཉེས་པའི་དྲ་མ་རྡུལ་ཙམ་ཡང་། ། གོས་མེད་ངུ་སྨྲིག་འཛིན་པ་ཤྰཀྱའི་སྲས། ། མཐོང་ན་མི་ཐུན་མེད་པ་མཛེས་པའི་སྐུ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
མཚོ་སྔོན
རྩོམ་ཡིག་གི་ཡོང་ཁུངས།
རྩོམ་པ་པོ། མདོ་སྨད་པ་ཡོན་ཏན་རྒྱ་མཚོས་བརྩམས་པ། དཔེ་དེབ། སྟག་འཚེར་རིན་པོ་ཆེའི་རྣམ་ཐར་༼སྔོན་མེད་ལེགས་བཤད་ངེས་དོན་སྤྲིན་གྱི་ཉི་མ༽ ཤོག་ངོས། ཤོག་ངོས་ ༣༨༡ ནས་ ༣༤༡ པར་གསལ།
ཆུ་ཁོག་ཤང་ནི་རེབ་གོང་རྫོང་ཐོག་ནས་ལྷོ་ཕྱོགས་སུ་སྤྱི་ལེ༡༢མཚམས་སུ་གནས་ཤིང་། མི་གྲངས་དྲུག་སྟོང་དང་བོད་མིས་བརྒྱ་ཆའི༩༨ཟིན་ཡོད། ཤང་ཡོངས་ཀྱི་རྒྱ་ཁྱོན་ལ་སྤྱི་ལེ་གྲུ་བཞི་མ༢༣༣,༡ཡོད། ཤང་ཁོངས་སུ་མདོ་བ་དང་མགར་རྩེ། མག་སར། སོ་ནག ཀོའུ་སྡེ། ལྕང་སྐྱ། ལྕང་ལུང་། ལྕང་ལུང་འབྲོག་བཅས་སྡེ་བ་བརྒྱད་ཡོད། སྤྱི་ལོ༡༩༥༦ལོར་ཆུ་ཁོག་ཤང་བཙུགས་པ་དང་། སྤྱི་ལོ༡༩༥༨ལོར་སྐར་དམར་མཉམ་ལས་ཁང་དུ་ཚུད། སྤྱི་ལོ༡༩༦༡ལོར་ཆུ་ཁོག་མཉམ་ལས་ཁང་དུ་བཅོས། སྤྱི་ལོ༡༩༨༤ལོར་ཡང་བསྐྱར་ཆུ་ཁོག་ཤང་དུ་བཅོས་པ་རེད།
ཧ་ར་རི།
ད་དུང་གཟིགས།
བརྗོད་བྲལ་ཆོས་ཉིད་ཡེ་ཤེས་ནམ་མཁའ་ལས། ། བཤད་སྒྲུབ་བསྟན་པའི་ཟླ་འོད་རབ་འཕྲོས་ནས། ། སྐྱེ་དགུའི་སེམས་ཀྱི་མུན་པ་བསལ་མཛད་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
ཐུན་མོང་ལམ་བཟང་ཐེག་པའི་རྒྱུད་སྦྱངས་ནས། ། གསང་ཆེན་ཐིག་པའི་མན་ངག་མཛོད་གྱུར་པའི། ། སྙན་བརྒྱུད་བཀའ་བབས་འཛིན་ལ་ཟླ་བྲལ་བ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
པཎ་ཆེན་ནྰ་རོའི་སྙན་བརྒྱུད་མན་ངག་གིས། ། རྟོགས་པ་ནམ་མཁའ་མཉམ་པ་ཉིད་གྱུར་ནས། ། ཟབ་ཆོས་ཉི་འོད་འགྲོ་ལ་འཕྲོག་མཛད་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
རྒྱ་ཆེན་ཚིག་གི་ལོ་འདབ་ཀུན་སྤངས་ནས། ། དོན་སྙིང་མན་ངག་ཟབ་ཆོས་མཛུབ་ཁྲིད་ཀྱིས། ། གདུལ་བྱ་ཐར་པ་འདྲེན་པའི་དེད་དཔོན་མཆོག ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
སྒོ་གསུམ་ལྷ་ཡི་བསྐྱེད་རིམ་གསལ་ཙམ་གྱིས ། བདེ་དགྱེས་གསང་གསུམ་ཡི་དམ་ལྷ་ཚོགས་ཀྱི། ། དཀྱིལ་འཁོར་ལྷང་ངེ་གསལ་བའི་རྣལ་འབྱོར་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས།
མན་ངག་གསེར་ཞུན་ཡང་སྙིང་ཕྱག་ཆེན་གྱི། ། སྙན་བརྒྱུད་སྒྲུབ་པའི་བ་དན་བསྒྲེང་ཕྱིར་ཏུ། ། སྨར་ཚང་བཤད་སྒྲུབ་བསྟན་པའི་སྲོལ་བཏོད་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
དུད་སོལ་ལྷ་མོ་དཔལ་མགོན་བྱ་རོག་སོགས། ། ཡེ་ཤེས་སྤྱན་ལྡན་ཆོས་སྐྱོང་སྲུང་མ་ཀུན། ། བྲན་དུ་འཁོར་བའི་མཐུ་སྟོབས་རྫུ་འཕྲུལ་ཅན། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
འདས་མ་ཐག་པ་འཇའ་འོད་གུར་ཕུབ་ནས། ། མཁའ་འགྲོ་དཔག་མེད་རྒྱུད་མང་སྒྲོག་བཞིན་དུ། ། དག་ཞིང་བྱོན་པའི་ངོ་མཚར་སྟོན་མཛད་པ། ། ཆོས་རྗེ་སྨར་པའི་ཞབས་ལ་གསོལ་བ་འདེབས། །
དུས་འདི་ནས་བཟུང་བྱང་ཆུབ་མ་ཐོབ་བར། ། ཁྱོད་ཀྱི་བསྟན་ལ་སྲི་ཞུ་བསྒྲུབས་པའི་མཐུས། ། མགོན་ཁྱོད་ཞབས་དྲུང་མྱུར་དུ་སྐྱེ་འགྱུར་ནས། ། ཕྱག་ཆེན་ལྟ་བ་ཟབ་མོ་མཇལ་བར་ཤོག ། ཅེས་ཆོས་ཀྱི་རྒྱལ་པོ་སྨར་པ་རིན་པོ་ཆེ་ལ་མི་ཕྱེད་དད་པའི་རྗེས་འབྲང་པ་འགྲོ་མགོན་གངས་རི་ཀརྨའི་སྐྱེ་རབས་ཀྱི་གྲས་མཐར་ཆུད་པ་བསྟན་འཛིན་ཀུན་དགའ་ཆོས་ཀྱི་རྒྱལ་མཚན་གྱིས་རང་ལོ་༤༦་སོན་པའི་ཕྱི་ལོ་༢༠༡༡་ལོ་ཟླ་༩་ཚེས་༨་ཆོས་རྗེ་བདེ་བར་གཤེགས་པའི་ཉིན་མོར་བྲིས་པ་འདི་ཉིད་ཆོས་རྗེ་བླ་མ་དགྱེས་པའི་རྒྱུར་གྱུར་ཅིག །
བཅོམ་ལྡན་འདས།
བཅོམ་ལྡན་འདས་(ལེགས་སྦྱར་སྐད།: गौतम बुद्ध)སམ་སིདྡྷྰརྠ་(ལེགས་སྦྱར་སྐད།: सिद्धार्थ)ནི་རྒྱ་གར་བྱང་ཤར་ས་ཁུལ་གྱི་ཆོས་ཕྱོགས་ཀྱི་དགེ་རྒན་ཞིག་དང་ནང་པ་སངས་རྒྱས་སྲོལ་གཏོད་མཁན་རེད།
མངལ་འཁོར་བ་དང་འཁྲུངས་པ།
བཅོམ་ལྡན་འདས་ནི་Kapilavastuཉེ་འགྲམ་གྱི་ལུམ་བི་ནི་ཡི་ས་འཚོ་རིགས་རུས་སུ་སྐུ་འཁྲུངས་ཞིང་། ཁོང་གི་ཡབ་ནི་རྒྱལ་པོ་ཟས་གཙང་སེར་སྐྱའི་གཞི་དབང་བསྒྱུང་བྱེད་མཁན་གྱི་རྒྱལ་པོ་དང་ཁོང་གི་ཡུམ་ནི་ལྷ་མོ་སྒྱུ་འཕྲུལ་མ་བཙུན་མོ་རེད།
བཅོམ་ལྡན་འདས་མངལ་འཁོར་བའི་དགོང་མོ་དེར་ཁོང་གི་ཡུམ་ལ་གླང་ཆེན་དཀར་པོ་ཞིག་ལ་བ་སོ་དཀར་པོ་དྲུག་ཁོང་གི་གཡས་ངོས་སུ་འཛུལ་པའི་རྨི་ལམ་ཞིག་རྨིས་པ་དང་ཟླ་བ་བཅུའི་རྗེས་བཅོམ་ལྡན་འདས་སྐུ་འཁྲུངས་པ་རེད། ས་སྐྱའི་ལུགས་སྲོལ་ལྟར་ཁོང་གི་ཡུམ་ལ་མངལ་འཁོར་བའི་རྗེས་ནས་ལྐུ་བལྟམས་པའི་བར་ཁོ་མོ་Kapilavastuཡབ་ཀྱི་རྒྱལ་ཁབ་ནས་ཁ་བྲལ་བ་རེད། འོན་ཀྱང་ཁོང་གི་ཡུམ་ལ་ལུམ་བི་ནི་ལ་ཕེབས་པའི་ལམ་བར་དུ་ལྡུམ་ར་ཞིག་གི་སྤོས་དཀར་ཤིང་ཞིག་གི་འོག་ཏུ་ཁོང་སྐུ་བལྟམས་པ་རེད། སངས་རྒྱས་སྐུ་བལྟམས་པའི་རྟེན་འབྲེལ་ཆེད་མི་རྣམས་ཀྱིས་ས་ག་ཟླ་བ་ཞེས་གཏོང་གི་ཡོད། སངས་རྒྱས་ཀྱི་ཡུམ་སངས་རྒྱས་སྐུ་བལྟམས་པའི་ཉིན་ཁ་ཤས་སམ་ཉིན་བདུན་རྗེས་ཚེ་ལས་འདས་པ་རེད་བཤོད་སྲོལ་ཡོད། ཁོང་གི་མཚན་ལ་སིདྡྷྰརྠ་(ལེགས་སྦྱར་སྐད།: सिद्धार्थ)ཞེས་གསོལ་པ་རེད་དོན་ནི་"ཁོང་གི་དམིགས་ཡུལ་འགྲུབ་ཐུབ་པ་"ཞེས་པའི་དོན་ཡིན།
ཕོ་བྲང་ནང་གི་འཚོ་བ།
སིདྡྷྰརྠ་དགུང་ལོ་༡༦ལ་སོན་པའི་དུས་ཁོང་གི་ཡབ་ཀྱི་ཁོང་དང་ལོ་གཅིག་པ་ཡིན་པའི་ཁོང་གི་མ་སྤུན་སྲིང་མོ་གྲགས་འཛིན་མ་དང་གཉེན་སྒྲིག་བྱེད་དུ་བཅུག་གནང་བ་རེད། སྔར་སྲོལ་གོམས་གཤིས་ཀྱི་རྩིས་སྟངས་ལྟར་དུས་ཚོད་ཏག་ཏག་དུ་ཁོ་མོར་སྲས་གཅིག་འཁྲུངས་པ་དང་སྲས་དེའི་མཚན་ལ་སྒྲ་གཅན་འཛིན་ཞེས་གསོལ་བ་རེད། སངས་རྒྱས་བཅོམ་ལྡན་འདས་ཀྱི་ལོ་༢༩རིང་Kapilavastuདུ་རྒྱལ་སྲས་ཀྱི་འཚོ་བར་རོལ་བ་རེད། ཁོང་སྐུ་ན་གཞོན་དུས་སུ་ཕོ་བྲང་ནང་དུ་སོན་པ་དང་ཧིན་ཏུའི་ཆོས་ལ་ལ་དད་ཅིང་དཔའ་བོའི་སློབ་གསོ་རག་པ་རེད།
The Revelation and the 4 meeting
བགྲང་བྱ་༢༩རིང་ཁོང་གི་ཕོ་བྲང་ཕྱི་རོལ་དུ་འཚོ་བར་རོལ་ཞིང་དེའི་རིང་ཁོང་གིས་མི་རྣམས་ཀྱི་སྡུག་བསྔལ་འཚོར་ཞིང་དེ་ནི་བཤད་སྲོལ་ལྟར་ན་དེར་ཚོགས་འདུ་བཞི་ཟེར་ཞིང་འདིས་ཁོང་གི་མི་ཚེར་འགྱུར་བ་ཐེབས་པ་རེད། བགྲེས་སྲོང་ཞིག་གི་སྐུ་གཟུགས་གོབ་ཏོ་ཆགས་པའི་ཐོག་ནས་ཁོང་ལ་དུས་ཚོད་སྡུག་བསྔལ་ཤེས་ཚོར་བྱུང་བ་དང་ནད་པ་ཞིག་ནས་ཁོང་ལ་གཟུགས་པོའི་སྡུག་བསྔལ་ནི་དུས་ཚོད་དང་འབྲེལ་བ་མེད་པ་བསླབ་པ་དང་ཕུང་པོ་མེ་བསྲེགས་གཏོང་བ་གཟིགས་དུས་ཁོང་གིས་འདས་གྲོངས་ནི་གང་འདྲ་ཡིན་མིན་འཚོར་བ་རེད། མཐར་དབེན་པའི་རི་ཁྲོད་ཞིག་ནས་ཁོང་ལ་ཤེས་རབ་ནི་གང་འདྲ་ཡིན་མིན་སྟོན་པ་རེད།
སྒོམ་སྒྲུབ་ཀྱི་འཚོ་བ།
སིདྡྷྰརྠ་ཁོང་གི་ཆིབས་རྟར་བསྔགས་ལྡན་ཆིབས་ཏེ་ཏུན་པ་དང་མཉམ་དུ་ཕོ་བྲང་ནས་བྲོས་བྱོལ་ལ་ཕེབས་ནས་སྐུ་དྲག་གི་འཚོ་བ་དེ་སྤྲང་པོ་ལྟ་བུའི་འཚོ་བར་འགྱུར་པ་རེད། ཁོང་གིས་རི་ཁྲོད་པ་གཉིས་ཁོང་གི་སློབ་དཔོན་ལ་བརྟེན་ནས་བྱང་ཆུབ་པ་སྦྱངས་གནང་བ་དང་དེའི་རྗེས་རིང་ཕུར་མཐར་ཕྱིན་པའི་སྦྱངས་གནང་བའི་རྗེས་རིང་ཕུར་གྱིས་ ཁོང་གི་ཤུལ་འཛིན་པ་བྱེད་དགོས་པའི་རེ་བ་བཏོན་གནང་བ་རེད། འོན་ཀྱང་ཁོང་ད་དུང་འདོད་བློ་མ་ཁེངས་པར་མུ་མཐུད་འབད་ཐབས་གནང་པ་རེད། དེ་རྗེས་ཁོང་རངས་བྱད་སྐྱིད་པུ་སློབ་དཔོན་ལ་བརྟེན་པ་རེད། ཁོང་སྒོམ་སྒྲུབ་ཀྱི་འཚོ་བར་གྲུབ་འབྲས་ཡག་པོ་ཐོན་ཡིན་ནའང་ཁོང་དེར་འདོད་བློ་མ་ཁེངས་པར་ད་དུང་འབད་ཐབས་གནང་གི་ཡོད།
སྒྲ་རིག་པ
སྔགས་ཀྱི་བཀླག་ཐབས་བསྡུས་པ་ཞེས་བྱ་བ།
སྣར་ཐང་ལོ་ཙཱ་མཛད།
རྒྱ་གར་སྐད་དུ། མནྟྲ་སྱ་པ་ཐོ་པཱ་ཡ་བི་ཙིནྟ་ནཱ་མ།
བོད་སྐད་དུ། བླ་མ་དང་མགོན་པོ་འཇམ་པའི་དབྱངས་ལ་ཕྱག་འཚལ་ལོ། །
མནྟྲ་སྱ་ནི་སྔགས་ཀྱིའོ།།  པཋོ་པཱ་ཡ་ནི་བཀླག་ཐབས་སོ།། བི་ཙིནྟ་ནི་བསྡུས་བ་འོ།།ནཱ་མ་ནི་ཞེས་བྱ་བའོ།།  དེ་ཉིད་ཡོངས་རྫོགས་བོད་སྐད་དུ་བསྒྱུར་ན་སྔགས་ཀྱི་བཀླག་ཐབས་ཞེས་བྱ་བའོ།
ཤིས་བརྗོད། མཆོད་བརྗོད།
ཚོགས་གཉིས་སྤྲིན་དཀར་འཛུམ་པ་ལས་འོངས་མཚན་དཔེའི་རི་དྭགས་གཟུགས་ཀྱིས་བཀྲ། །ཁྱེད་སྐུ་ཟླ་བ་ཆ་ཤས་ཡོངས་རྫོགས་ཕྲིན་ལས་འོད་དཀར་ཁོར་ཡུག་ཅན། །གང་གིས་མཐོང་ན་སྙིང་མུན་སེལ་བྱེད་གདུལ་བྱའི་མཁར་ཁྱབ་འགྲོས་གཉིས་པ། །དབྱངས་ཅན་ལྷ་མོ་མཚན་མོའི་མགོན་ཁྱོད་དེ་རིང་བདག་བློའི་ཀུ་མུད་སྐྱོངས། །
རྩོམ་པར་དམ་བཅའ་བ།
༼ཡི་གེ་ངོ་བོ།༽ ངོ་བོ་ཨཱ་ལི་ཀཱ་ལི་སྟེ། །
ཕོ་མོ་མ་ནིང་གསུམ་དུ་གནས། །
ཡི་གེ་ངོ་བོ་ལ་ཨཱ་ལི་དང་ཀཱ་ལི་གཉིས་སུ་དབྱེ། ལེགས་སྦྱར་རམ་སཾསྐྲྀཏ་ཡེ་གེ་ལ་དབྱངས་དང་གསལ་བྱེད་གཉིས་སུ་དབྱེ་བ་དེར་སྒྲ་རྩོལ་དྲག་ཞན་དབང་གིས་རྟགས་ཀྱི་སྒོ་ནས་ཕོ་རྟགས་དང་མོ་རྟགས། མ་ནིང་གི་རྟགས་བཅས་ཀྱི་ཡེ་གེ་གསུམ་དུ་དབྱེ།
ཕོ་རྟགས་ཀྱི་ཡེ་གེ་ནི་ང་ཉ་ཎ་ན་མ་བཅས་ཕུད་པའི་གསལ་བྱེད་རྣམས་སོ།།
མོ་རྟགས་ཀྱི་ཡེ་གེ་ནི་རྀ་ལྀ་གཉིས་ཕུད་པའི་དབྱངས་རྣམས་སོ།།
མ་ནིང་གི་ཡེ་གེ་ནི་རྀ་ལྀའི་ཡི་གེ་དང་ང་ཉ་ན་ཎ་མ་རྣམས་སོ།། ༼དབྱངས་གསལ་རྣམས་ཀྱི་ཁམས་དང་སྐྱེ་གནས༽ཨ་ཀུ་ཧ་ྈྐ་ནམ་མཁའི་ཁམས། །
མགྲིན་པའི་གནས་ལས་སྐྱེ་བ་ཡིན། །
ཨ་ཡིས་མཚོན་པའི་དབྱངས་ཀྱི་ཨ་ཨཱ་གཉིས་དང་། ཀུ་ཡིས་མཚོན་པའི་ཀ་སྡེ་སྟེ། ཀ་ཁ་ག་གྷ་ང་། ཧ་དང་ྈྐ་སྟེ་དགུ་བོ་འདི་རྣམས་ནི་ནམ་མཁའི་ཁམས་སུ་གཏོགས་ལ། སྐྱེ་ཚུལ་མགྲིན་པའི་གནས་ལས་སྐྱེ་བ་ཡིན་ཏེ། དེ་ཡང་ནམ་མཁའ་ལ་རེག་བྱའི་ཐོགས་པ་དང་བྲལ་བ་ལྟར། ལྕེ་གང་ལ་ཡང་མ་རེག་པར་སྐད་ཀྱི་གདངས་སངས་སངས་སུ་མགྲིན་པའི་གནས་ལས་འབྱུང་བའོ།། སྤང་བྱ་ཞེ་སྡང་གི་གཉེན་པོ་བྱེད་ལ། མཐར་ཐུག་མེ་ལོང་ལྟ་བའི་ཡེ་ཤེས་སྐྱེ་བའི་རྒྱུ་བྱེད་དོ།།
ཨི་ཙུ་ཡ་ཤ་རླུང་གི་ཁམས། །
ལྕེ་རྩེ་སོ་རྐན་དག་ལས་སྐྱེ། །
ཨི་ཡིས་མཚོན་པའི་དབྱངས་ཀྱི་ཨི་ཨཱི་གཉིས་དང་། ཙུ་ཡིས་མཚོན་པའི་ཙ་སྡེ་སྟེ།ཙ་ཚ་ཛ་ཛྷ་ཉ་དང་། ཡ་དང་ཤ་བཅས་དགུ་བོར་རྣམས་ནི་རླུང་གི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སོ་དང་རྐན་རྣམས་སྦྱར་བ་དག་ལས་སྐྱེ་ཞིང་། ལྕེ་ཡང་ཞིང་གཡོ་བའི་ཚུལ་ལས་འབྱུང་བ་ཡིན་ཏེ། རླུང་ནི་ཡང་ཞིང་གཡོ་བའི་བདག་ཉིད་ཅན་ཡིན་པས་སོ།།
རྀ་ཊུ་ར་ཥ་མེ་ཡི་ཁམས། །
སྤྱི་བོ་དག་ལས་སྐྱེ་བ་ཡིན། །
རྀ་ཡིས་མཚོན་པའི་དབྱངས་ཀྱི་རྀ་རཱྀ་གཉིས་དང་། ཊུས་མཚོན་པའི་ཊ་ཌ་ཋ་ཌྷ་ཎ་དང་། ར་ཥ་སྟེ་དགུ་བོ་འདི་རྣམས་ནི་མེའི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སྟེང་ཏུ་བཀུག་སྟེ་རྐན་གྱི་མཐར་སྦྱར་བའི་སྦུབས་ཀྱིས་སྤྱི་བོ་དག་ལས་སྟོངས་སྟོངས་སུ་སྐྱེ་བ་ཡིན་ཏེ། མེ་གྱེན་དུ་འབར་བའི་རང་བཞིན་ཅན་ཡིན་པས་སོ།།
སྤང་བྱ་གཏི་མུག་འཇོམས། ཆོས་དབྱིངས་ཡེ་ཤེས་སྐྱེ་བའི་རྒྱུ་བྱེད་དོ།།
ཨུ་པུ་ཝ་ྉྤ་ཆུ་ཡི་ཁམས། །
མཆུ་ཡི་གནས་ལས་སྐྱེ་བ་ཡིན། །
ལྀ་ཏུ་ལ་ས་ས་ཡི་ཁམས། །
ལྕེ་རྩེ་སོ་ལས་སྐྱེ་བ་ཡིན། །
ལྀས་མཚོན་པའི་ལྀ་ལཱྀ་གཉིས་དང་། ཏུ་ཡིས་མཚོན་པའི་ཏ་སྡེ་སྟེ། ཏ་ཐ་ད་དྷ་ན་དང་། ལ་དང་ས་བཅས་དགུ་བོ་རྣམས་ནི་ས་ཡི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སོ་ལས་སྐྱེ་ཞིང་ལྕེ་འཐས་འཐས་པོའི་ཚུལ་དུ་འབྱུང་བ་ཡིན་ཏེ།སའི་རང་བཞིན་སྲ་ཞིང་འཐས་པ་ཡིན་པས་སོ།།
སྤང་བྱ་འདོད་ཆགས་འཇོམས། སོ་སོར་རྟོག་པའི་ཡེ་ཤེས་སྐྱེ་བའི་རྒྱུ་བྱེད་དོ།།
གནད།  དབྱངས་ཨེ་ཨེེ་གཉིས་ནི་ཨི་ཨཱི་དང་ཁམས་མཐུན་ལ། ཨོ་ཨོོ་གཉིས་ནི་ཨུ་ཨཱུ་དང་ཁམས་མཐུན་པའོ།།
འབྱུང་བ་ཆུང་བ་སྡེ་ལྔ་ནི། །ཀ་ཙ་ཊ་ཏ་པ་རྣམས་ས། །
ཁ་སོགས་ཆུ་ཡིན་ག་སོགས་མེ། །
གྷ་སོགས་རླུང་ཡིན་ང་སོགས་མཁའ། །
འབྱུང་བ་ཆེ་ཆུང་གི་ཁྱད་པར་ནི།
དབྱངས་གསལ་ཐམས་ཅད་ལ་བརྩི་བས་ཆེ་བ་ཡིན་ལ། ཆུང་བ་ནི་སྡེ་ལྔ་ཁོ་ན་ལ་བརྩི་ཞིང་གཞན་ལ་མི་བརྩི་བས་ཆུང་བའོ།། དགྲ་གྲོགས་ཀྱི་བརྩི་གཞི།
ཨོཾ་དང་ན་མོ་ཏདྱ་ཐཱ།
རང་གི་མིང་ཐོག་གཟུང་བར་བྱ།།
གསལ་བྱེད་བརྩེགས་སམ་འཕུལ་བཞག་ཡོད། །
དང་པོའི་ཡི་གེ་གཟུང་བར་བྱ། །
བསྒྲུབ་བྱའི་ཡི་དམ་ལྷ་དེའི་བསྙེན་སྔགས་ཀྱི་མགོར་ཡོད་པའི་ཨྃ་དང་ན་མོ་དང་། ཏདྱ་ཐཱ་ལྟ་བུའི་མགོ་རྒྱན་གང་ཡོད་དོར་བ་སྟེ། སྤངས་བའི་སྔགས་ཀྱི་ཐོག་མ་ན་ཡོད་པའི་ཡི་གེ་དེ་ཉིད་ངོས་བཟུང་བར་བྱ་སྟེ།ཨྃ་ཨ་ར་པ་ཙ་ན་དྷཱིཿལྟ་བུའི་ཨྃ་དོར་ནས་ཨ་ཡིག་བརྩི་བར་བྱ་བར་བྱ་བ་དང་།ན་མོ་རཏྣ་ཏྲ་ཡཱ་ཡ་ལྟ་བུའི་ན་མོ་དོར་ནས་ར་ཡིག་འཛིན་པ་དང་།ཏདྱ་ཐཱ།ག་ཏེ་ག་ཏེ་ལྟ་བུའི་ཏདྱ་ཐཱ་དོར་ནས་ག་ཡིག་བརྩི་བར་བྱ། དེ་ཡང་གསལ་བྱེད་བརྩེགས་པ་བློ་བཟང་དོན་འགྲུབ་ལྟ་བའི་བ་ཡིག་དང་། འཕུལ་བཞག་ཡོད་པ་མཁས་མཆོག་རིན་ཆེན་ལྟ་བུའི་མ་ཡིག་དང་། ཡི་གེ་རྐྱང་བ་བ་རི་ལོ་ཙཱ་བ་ལྟ་བུའི་བ་ཡིག་རྣམས་མིང་ཡིག་དང་པོའི་ཡི་གེར་ངོས་བཟུང་བར་བྱ།
དགྲ་གྲོགས་ཀྱི་འབྲས་བུ
གསལ་བྱེད་དགྲར་གྱུར་ནད་མང་ཞིང་།།
དབྱངས་ཡིག་དགྲར་གྱུར་སྲོག་དང་འབྲལ། །
ཐ་མལ་གྱུར་ན་འབྲས་བུ་མེད། །
གྲོགས་སུ་གྱུར་ན་དངོས་གྲུབ་འབྱུང་། །
དེ་ཕྱིར་དགྲ་གྲོགས་བརྩི་བ་གཅེས། །
དོན་ནི་ཡི་དམ་ལྷའི་སྔགས་ཀྱི་ཐོག་མ་ན་ཡོད་པའི་ཡི་གེ་ནི་གསལ་བྱེད་ཡིན་ཞིང་། དེ་རིང་གི་མིང་ཡིག་དང་པོའི་ཡི་གེ་དང་དགྲ་རུ་གྱུར་ན།ལུས་ལ་ནད་མང་པོ་འབྱུང་ཞིང་སྡུག་བསྔལ་བར་འགྱུར་རོ།།དབྱངས་ཡིག་དགྲ་རུ་གྱུར་ན་སྲོག་དང་འབྲལ་བའི་རྐྱེན་བྱུང་ནས་འཆི་བར་འགྱུར་ལ།དགྲ་གྲོགས་གང་ཡང་མ་ཡིན་པས་ནུས་མེད་དུ་གྱུར་ན་བཟང་ངན་གྱི་འབྲས་བུ་གང་ཡང་འབྱུང་བ་མེད་དོ།།གྲོགས་སུ་གྱུར་ན་དངོས་གྲུབ་འབྱུང་།
ས་དགྲ་མེ་ཡིན་མེ་དགྲ་ཆུ། །
ཆུ་དགྲ་རླུང་ཡིན་རླུང་དགྲ་ས། །
མེས་ས་བསྲེག་པར་བྱེད། ཆུས་མེ་གསོད་པར་བྱེད། རླུང་གིས་ཆུ་སྐེམ་པར་བྱེད།ས་ཡིས་རླུང་འགེབ་པར་བྱེད།
ས་ནི་མེ་ལ་ནུས་པ་མེད། །
མེ་ནི་ཆུ་ལ་ནུས་པ་མེད། །
ཆུ་ནི་རླུང་ལ་ནུས་པ་མེད། །
རླུང་ནི་ས་ལ་ནུས་པ་མེད། །
སའི་དགྲ་མེ་ཡིན་པས། རང་གི་མིང་ཡིག་དང་པོ་མེ་ཡིན་ཞིང་།ཡི་དམ་ལྷ་ཡི་སྔགས་ཀྱི་ཐོག་མ་ས་ཡིག་ཡིན་པར་གྱུར་ན།དཔེར་ན་ས་ཡི་ནུས་བ་མེས་འཇོམས་པ་དང་འདྲ་བས་ནུས་མེད་དུ་འགྱུར་བས་སོ།།
ས་ཆུ་ཕན་ཚུན་གྲོགས་པོ་སྟེ། །
མེ་རླུང་ཕན་ཚུན་གྲོགས་པོ་ཡིན། །
ཀུན་ཀྱང་ནམ་མཁའི་གྲོགས་སུ་འགྱུར། །
སས་ཆུ་རྟེན་ཅིང་ཆུས་ས་བསྐྱེད་པར་འགྱུར།རླུང་གིས་མེ་སྦོར་ཞིང་མེས་རླུང་སྡུད།གཞན་ཡང་འབྱུང་བ་ནང་འཕྲད་ན་ཡང་གྲོགས་སུ་འགྱུར།
དེ་ལྟར་དགྲ་དང་གྲོགས་ཤེས་པ། །
སྔགས་ཀྱི་ཀློག་ཚུལ་འདི་ལྟ་སྟེ། །
དབྱངས་ཀྱི་བཀླག་ཚུལ
ཡི་གེ་ཐུང་བ་གཅིག་ཡུན་བཀླག །
རིང་བ་གཉིས་ཀྱི་ཡུན་དུ་བཀླག །
ཤིན་ཏུ་རིང་བ་གསུམ་ཡུན་བཀླག །
དོན་ནི་སྐྱེས་བུ་དར་མ་ཞིག་གིས་སེ་གོལ་ལམ་མིག་འཛུམ་ཀྱི་ཡུན་ཚད།
ལྀ་ལ་རིང་བོ་མེད་ལ། མཚམས་སྦྱོར་ཀྱི་ཡི་གེ་ལ་ཐུང་ངུ་མེད།
འགྲེང་བུ་ན་རོ་ཡོད་གྱུར་ན། །
རིང་པོ་ཉིད་ཕྱིར་འ་འདོགས་འཁྲུལ། །
གསལ་བྱེད་ཀྱི་བཀླག་ཚུལ།
གསུམ་པའི་བཀླག་ཚུལམིང་གི་ཐོག་མར་སྡེ་པ་ཡི། །
གསུམ་པ་འས་ཕུལ་བཞིན་དུ་བཀླག །
དབུས་མཐར་བྱུང་ན་བོད་དང་མཚུངས།།
དོན་ནི་མིང་གང་གི་ཐོག་མ་རུ་སྡེ་བ་ལྔ་ཡི་གསུམ་པ་ག་ཛ་ཌ་ད་བ་རྣམས་བྱུང་ན། བོད་ཡིག་ལ་འས་འཕུལ་ཡོད་པ་བཞིན་དུ་བཀླག་པར་བྱ་ཞིང་། མིང་གི་དབུས་དང་མཐར་སྡེ་བའི་གསུམ་པ་ག་ཛ་ཌ་ད་བ་རྣམས་བྱུང་ན་བོད་ཀྱི་སྐད་དུ་འས་འཕུལ་མེད་པ་ཇི་ལྟར་བརྗོད་པ་་དེ་དང་མཚུངས་བའོ།།
བཞི་བའི་བཀླག་ཚུལ བཞི་པ་རྣམས་ནི་གསུམ་པ་ལ། །
ར་མགོ་ཧ་སྒྲ་ལྡན་པར་བཀླག །
ལོག་སྡེའི་བཀླག་ཚུལ  ཊ་སོགས་ལོགས་སྡེའི་བཀླག་ཚུལ་ནི། །
ལྕེ་རྩེ་རྐན་སྦྱར་སྟིབས་ཀྱིས་བསྒྱུར། །
ལྕེའི་རྩེ་མོ་ཡར་ལ་བཀུག་ནས་རྐན་ལ་སྦྱར་ཏེ།ཏ་སྡེ་ལ་ར་བཏགས་པའི་ཚུལ་དུ་ལྕེ་སྟིབས་ཀྱིས་བསྒྱུར་ནས་བཀླག
ཥའི་བཀླག་ཚུལཥ་ནི་ཁ་དང་ཆ་མཐུན་པར། །
ཥ་ནི་བོད་ཀྱི་སྐད་ཀྱི་ཁའི་གདངས་དང་ཆ་ཅུང་ཞིག་ལྡན་པར་རྐན་གྱི་གྲེ་ཕུགས་ནས་མི་གསལ་བའི་ཚུལ་དུ་སྟོངས་ཀྱིས་འདོན་ལ་བོད་ཀྱི་སྐད་ལྟར་ཁ་གསལ་བ་ནི་མ་ཡིན་ནོ།།
ཀྵ་ཡི་བཀླག་ཚུལ།ཀྵ་ནི་ཁྱ་དང་ཆ་མཐུན་ཙམ། །
ཛ་ལ་ཉ་བཏགས་འགྱ་འམ་གཉའ།།
དམིགས་བསལ་ཅན་གྱི་ཡི་གེ་དེ་རྣམས་མ་ཡིན་པའི་གསལ་བྱེད་ལྷག་མ་ཐམས་ཅད་བོད་སྐད་ཇི་ལྟ་བ་བཞིན་དུ་བཀླག་ཆོག
དུ་མ་བརྩེགས་པའི་བཀླག་ཚུལ
གསལ་བྱེད་མི་འདྲ་དུ་མ་བརྩེགས། །
རང་སྒྲ་ཐོན་ཙམ་མྱུར་བར་བཀླག།
དབྱངས་དང་ང་རོ་འོག་མ་དབང་། །
དོན་ནི་གསལ་བྱེད་ཀྱི་ཡི་གེ་མི་འདྲ་བ་ཉིས་བརྩེགས་སམ་གསུམ་ལ་སོགས་པ་དུ་མ་བརྩེགས་པ་ཇི་ལྟར་ཡིན་ཀྱང་ཡི་གེ་རང་རང་གི་སྒྲ་ལྕེ་ཐོག་ཏུ་ཐོན་ཙམ་བྱས་ཏེ་མྱུར་བར་བཀླག་དགོས།སྟེང་འོག་ཏུ་དབྱངས་དང་ང་རོ་གང་ཡོད་ཀྱང་ཡི་གེ་འོག་མ་དེ་ལ་དབང་།
འདྲ་བ་བརྩེགས་པའི་བཀླག་ཚུལ
འདྲ་བའི་གསལ་བྱེད་བརྩེགས་གྱུར་ན།།
འདྲ་བའི་གསལ་བྱེད་བརྩེགས་གྱུར་ན་ཁ་ཁེངས་སམ་གང་བའི་ཚུལ་དུ་མཐོན་པོའི་གདངས་ཀྱིས་བཀླག་པར་བྱ།
བརྩེགས་པའི་ཐོག་མ་གོང་མ་དབང་།།
དེ་འོག་རྣམས་ནི་དཀྱུས་སུ་བཀླག །
དོན་ནི་ཡི་གེ་སྔ་ཕྱིའི་བར་དུ་ཚེག་མེད་པར་ཕྱི་མའི་མགོར་ཡི་གེ་བརྩེགས་ཏེ་བྱུང་བའི་ཐོག་མ་སྟེ་སྟེང་གི་ཡི་གེ་དེ་གོང་མ་དེ་ལ་དབང་བར་ཡོད་པས་ཡར་སྦྱར་ཏེ་འདོན་དགོས་ལ། དེ་ཉིད་ཀྱི་འོག་མའི་ཡི་གེ་རྣམས་ནི་རང་རང་གི་སྐྱེ་གནས་འདོན་ཚུལ་ཅི་ལྟ་བ་བཞིན་དཀྱུས་སུ་བཀླག
ཉ་ཎ་ཡར་སྦྱར་ན་ལྟར་བཀླག །
ཉ་དང་ཎ་གཉིས་ཡི་གེ་ཕྱི་མའི་སྟེང་དུ་བྱུང་ན་ཡར་སྦྱར་ནས་བོད་ཀྱི་ན་ཡར་སྦྱར་བ་ལྟར་བཀླག
ཤ་ཥ་ཡར་སྦྱར་ས་ལྟར་བཀླག །
ཀ་ནི་ག་དང་ཙ་ཛ་ཊ། །
ཌ་ཏ་རྣམས་ནི་ད་རུ་བཀླག །
པ་ཡིག་རྣམས་ནི་བ་རུ་བཀླག །
འཁྲུལ་བ་སྤོང་བ།
གྷ་ཛྷ་ཌྷ་དྷ་བྷ་རྣམས་ནི། །
ཡི་གེ་གཉིས་གཉིས་འདོད་པ་འཁྲུལ། །
དེ་བཞིན་དབྱངས་ཀྱི་རྀ་ལྀ་གཉིས། །
ར་དང་ལ་རུ་འདོད་པ་འཁྲུལ། །
རྣམ་བཅད་ཀྱི་བཀླག་ཚུལ
རྣམ་བཅད་ས་རུ་བཀླག་པའམ། །
དྲག་པོར་བཅད་དེ་བཀླག་པར་བྱ། །
དོན་ནི།རྣམ་བཅད་ཀྱི་རྒྱུ་ར་དང་ས་གང་རུང་ལས་བྱུང་བས་རྣམ་བཅད་ཀྱི་ཡི་གེ་རྣམས་ཕལ་ཆེར་རམ་ཤས་ཆེ་བ་རྣམས་ས་རུ་བཀླག ཡང་ན་སྒྲ་དྲག་པོར་རྦད་ཀྱིས་བཅད་ནས་བཀླག་པར་བྱ། རྗེས་སུ་ང་རོའི་བཀླག་ཚུལ
རྗེས་སུ་ང་རོ་སྡེ་པ་ལ། །
རང་རང་སྡེ་པའི་ལྔ་པར་བཀླག །
དོན་ནི་ཀླད་གོར་ཅན་གྱི་ཡི་གེ་དེའི་ཕ་རོལ་ལལམ་རྗེས་སུ་སྡེ་བ་ལྔ་བོའི་ཡི་གེ་གང་དང་གང་བྱུང་ཡང་རང་རང་སོ་སོའི་སྡེ་བ་དེ་དང་དེའི་ལྔ་བར་གྱུར་བའི་ཡི་གར་གང་ཡིན་པ་དེར་བཀླག་དགོས།
ཡ་སོགས་བརྒྱད་ལ་ང་རུ་བཀླག །
ཡང་ན་སྡེ་ལྔའི་ཟླ་ལ་སྦྱར། །
ཡ་ལ་སོགས་པའི་ཡི་གེ་བརྒྱད་པོ་ཕ་རོལ་ལ་བྱུང་ན་ཀླད་གོར་དེ་ང་རུ་བཀླག་པར་བྱ།ཡང་ན་རང་རང་སྡེ་བ་ལྔའི་གང་དང་ཁམས་མཐུན་པར་སྡེ་བ་དེའི་ཟླ་ལ་སྦྱར་ནས་ཁམས་གང་དང་མཐུན་པའི་སྡེ་བ་དེའི་ལྔ་བར་བཀླག
ཤད་ཀྱིས་ཆོད་ན་རང་ཉིད་བརྩི། །
ཤད་མེད་ན་ནི་འོག་མ་བརྩི། །
ཤད་ཀྱི་ཆོད་ན་རང་ཉིད་ཐོག་བརྩི་བར་བྱ། ཤད་མེད་ན་ནི་འོག་མའི་ཡི་གེ་དབང་བཙན་པས་གང་ཐོབ་ཀྱི་ལུགས་བཞིན་བརྩི།
ཨོཾ་དང་ཧཱུཾ་གཉིས་མ་དང་ང་། །
ཚིག་གྲོགས་དག་ལ་བལྟོས་པ་མིན། །
དམིགས་བསལ་དུ་ཨྃ་དང་ཧཱུཾ་གཉིས་ཀྱི་ཀླད་གོར་མ་དང་ང་རུ་ཀློག་པ་ལས། གོང་དུ་བཤད་པ་བཞིན་དུ་ཚིག་གྲོགས་སམ་ཟླ་བོ་ཕྱི་མའི་ཡི་གེ་དག་ལ་ལྟོས་བ་མིན།
ལྕེ་རྩ་ཅན་དང་མཆུ་ཅན་བཀླག་ཚུལ
ལྕེ་རྩ་ཅན་དང་མཆུ་ཅན་གཉིས། །
ཨ་ཀ་ཨ་པ་ཞེས་པའམ། །
ཀོ་ཝ་པོ་ཝ་ཞེས་པར་བཀླག །
ཡ་བཏགས་པའི་བཀླག་ཚུལ
ཡ་བཏགས་ཕལ་ཆེར་འགྲེང་བུ་ནི། །
ཡའི་སྒྲ་ཅུང་ཟད་ལྡན་པར་བཀླག །
དོན་ནི་གསལ་བྱེད་ཀྱི་ཡི་གེ་ལ་ཡ་བཏགས་པ་ཕལ་ཆེར་འགྲེང་བུ་ཡོད་པའི་ཚུལ་གྱིས་བཀླག་པར་བྱ་སྟེ། ཤུགས་ལ་ཡ་སྒྲ་ཅུང་ཟད་ཅིག་དང་ལྡན་པར་བྱས་ནས་བཀླག
ཡ་ལ་ཡ་བཏགས་ཡ་རང་ཉིད། །
ཀ་ཁའི་ཡ་བཏགས་བོད་བཞིན་བཀླག །
ར་ལ་ཡ་བཏགས་ར་ཡར་བཀླག །
ཝ་བཏགས་ཕལ་ཆེར་ན་རོ་སྟེ། །
ཝ་སྒྲ་ཅུང་ཞིག་ལྡན་པར་བཀླག །
རྀ་ལྀ་ཞུགས་པའི་བཀླག་ཚུལ
ཀ་སོགས་སྲོག་ཏུ་རྀ་ལྀ་ཞུགས། །
གི་གུ་ཕྱིར་ནི་ལོག་གྱུར་ན། །
ཀ་སོགས་ར་དང་ལ་བཏགས་ནས། །
ཀ་རི་ཀ་ལི་ཞེས་པར་བཀླག །
ཀེ་ཤ་ཅན་གྱི་བཀླག་ཚུལ
ཨཻ་དང་ཨཽ་ཡི་བཀླག་ཚུལ་ནི། །
ཨེ་ཨི་ཨོ་ཨུ་ཞེས་པར་བཀླག །
དེ་བཞིན་ཀ་སོགས་སྲོག་ཞུགས་ན། །
ཀེ་ཨི་ཀོ་ཨུ་སོགས་སུ་བཀླག །
རྒྱས་པར་སློབ་དཔོན་ངག་ལས་སློབས། །
མདོར་བསྡུས་ཙམ་འདི་སྐད་གཉིས་པ། །སྣར་ཐང་ལོ་ཙཱ་གང་དེ་ལ། །
བཤེས་གཉེས་བློ་གྲོས་དཔལ་འབར་གྱིས། །ཐང་པོ་ཆེ་རུ་བསྐུལ་ནས་སྦྱར། །
དེ་ལས་བྱུང་བའི་དགེ་བ་ཡིས།།འགྲོ་རྣམས་སྔགས་དོན་རྣམས་གཟིགས་ཤོག །
སྔགས་ཀྱི་ཀློག་ཐབས་ཞེས་བྱ་བ་རྫོགས་སོ།། །། སྒྲ་རིག་པའི་གོ་དོན།
སྒྲ་རིག་པ་ཞེས་བ་ནི་སྐད་རིགས་མི་འདྲ་བ་སོ་སོའི་རང་རང་གི་ཡུལ་གྱི་དོན་གྱི་ངོ་བོ་ཙམ་འཛིན་པའི་མིང་དང་། དེར་བརྗོད་དོན་གསལ་བར་བྱེད་པའི་རྐྱེན་རྣམ་དབྱེ་ཚིག་ཕྲད་སོགས་སྦྱར་བ་ལ་བརྟེན་ནས་བརྗོད་བྱའི་དོན་འཕྲོད་པར་བྱེད་པའི་ཆོས་ཉིད་གཞིར་བཟུང་སྟེ་གཏན་ལ་ཕབ་པའི་རིག་པའི་གཞུང་ལུགས་ཞིག་ལ་གོ
རྒྱ་གར་གྱི་སྒྲ་རིག་པའི་ཁྱད་ཆོས།
གཅིག  ཐུང་མོང་གི་ཁྱད་ཆོས། མིང་ཚིག་ཡི་གེ་གསུམ་གྱི་ཚོགས།
གཉིས། རང་བཞིན་རྐྱེན་རྣམ་འགྱུར་གསུམ།
རྒྱ་གར་གྱི་སྒྲ་རིག་པ་མ་ལུས་བ་མདོར་བསྡུས་ན། །རང་བཞིན་རྐྱེན་དང་རྣམ་འགྱུར་གསུམ་དུ་འདུ།
རང་བཞིན་ནི་གཞི། རྐྱེན་ནི་གྲོགས། རྣམ་འགྱུར་ནི་སྒྱུར་བ།
༡ རང་བཞིན།
རང་བཞིན་ལ་དབྱེ་ན་གཉིས། སྒྲའི་སྐྱེ་གནས་སུ་གྱུར་བའི་བྱ་བ་འབའ་ཞིག་རྟོགས་པར་བྱེད་པའི་བྱིངས་དང་། དོན་དང་ལྡན་པའི་མིང་ངམ་རྟགས་གཉིས་ཡིན།
བྱིངས་ནི་བོད་ཀྱི་ཀ་ལ་སོགས་པ་ལྟ་བུའི་ཁོ་ནའི་དོན་མི་སྟོན་པ་ལ་ཟེར།དེ་ལ་དབྱེ་ན། མདོའི་བྱིངས་དང་། རྐྱེན་གྱིས་བཅོས་པའི་བྱིངས།
གླེགས་བམ་ལས་བྱུང་བའི་བྱིངས།
མིང་ངམ་རྟགས་ནི། ཞོའི་སྐད་དོད་ད་དྷི་ཞེ་ས་པའི་རྟགས་བཞག་ཅེས་བ་ལྟར། རྟགས་དང་མིང་གཉིས་ནི་དོན་གཅིག་མིང་གི་རྣམ་གྲངས་ཡིན། བྱེད་རྐྱེན་དང་རྣམ་དབྱེ་སོགས་མ་ཡིན་པའི་དོན་གྱི་ངོ་བོ་ཙམ་བརྗོད་པ་ནི་མིང་དང་། བྱིངས་དང་རྣམ་དབྱེ་བོར་བ་ནི་རྟགས་སོ།།
རྟགས་ལ་གསལ་བྱེད་ཀྱི་མཐའ་ངེས་བ་ཅན་གྱི་སྒོ་ནས། སྐྱེས་པའི་རྟགས། བུད་མེད་ཀྱི་རྟགས། མ་ནིང་གི་རྟགས་ཅེས་རྟགས་གསུམ་གྱི་སྒོ་ནས་བསྟན་ཡོད།
༢ རྐྱེན།
རྐྱེན་ནི་སྒྲའི་རང་བཞིན་མིང་དང་ཚིག་བྱིངས་གང་རུང་བསྒྲུབ་པ་བདེ་བླག་ཏུ་འགྲུབ་པར་བྱེད་པའི་གྲོགས་ལྟ་བུ་ཡིན།བོད་རང་སྐད་དུ་བྱས་ན། སྔོན་རྗེས་ཀྱི་འཇུག་པ་ལྟ་བུ་ཡིན།
༣ རྣམ་འགྱུར།
རྣམ་འགྱུར་ནི་རྣམ་དབྱེ་དང་རྣམ་དབྱེ་མ་ཡིན་པའི་རྐྱེན་ལ་བརྟེན་ནས་བྱིངས་དང་།རྟགས་དང་། གཟུགས་དང་།བརྗོད་བྱ་གཞན་ཡང་གཞན་དུ་སྒྱུར་བར་བྱེད་པའི་ཆོས་ལ་ཟེར། བོད་རང་སྐད་དུ་བྱས་ན། ཡ་ར་ལ་འདོགས་གཟུགས་གཞན་དུ་འགྱུར་བ་ལྟ་བུ་རེད། མཚམས་སྦྱོར་ལྔའི་སྐབས་ཀྱི་བསྒྱུར་བ་དང་དབྱི་བ་ནི་ཡི་གེ་ཙམ་གྱི་འགྱུར་བ་ཡིན། སྒྲ་རིག་པའི་དཀའ་གནད་མཆན་འགྲེལ།
རྗེས་འབྲེལ། ཕྱི་མ་སྔ་མ་ལ་བརྟེན་པའམ་རག་ལས་བ།
ཨིཏ྄འི་མིང་ཅན། ཡི་གེ་དང་བྱིངས་དང་རྐྱེན་དང་རྣམ་འགྱུར་རྣམས་ཀྱི་རང་གི་ཆ་ཤས་མ་ཡིན་པར་མཚན་མའི་དོན་དུ་སྦྱར་བའི་རྗེས་སུ་འབྲེལ་བའི་ཡི་གེ་རྣམས་ནི་འདིར་ཨིཏ྄་ཅེས་བྱ་ཞིང་མཚན་མ་བྱེད་པའི་རྒྱུ་མཚན་གྱིས་བྱ་བ་གང་ཡིན་པ་དེ་བཡངུ་ཟིན་ནས་མི་གནས་པར་འགྲོ་བ་སྟེ་དབྱི་བར་བྱེད་པའི་ཕྱིར་བོད་སྐད་དུ་དབྱི་བ་ཞེས་བྱ།
ཊི། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དང་སྔོན་མའི་དབྱངས་བཅས་ལ་ཊི་ཞེས་བརྗོད་དོ།།
ཨུ་པ་དྷཱ། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དེ་ལ་ཨུ་པ་དྷཱ་ཞེས་བརྗོད་དོ།།
ཨཱ་ག་མ། རྐྱེན་གང་ཞིག་གཉེན་དང་འདྲ་བ་ནམ་དགོས་པའི་ཚེ་ན་ཕན་འདོགས་པར་བྱེད་ནུས་བ་ཞིག་ལ་གོ ཨཱ་ག་མ་ནི་ལུང་ངམ་གློ་བུར་བའི་དོན་ཡིན།
ཏ྄་ཡིག་རྗེས་འབྲེལ། དབྱངས་ཡིག་གང་ཞིག་གི་མཐར་ཏ྄་ཡིག་རྗེས་འབྲེལ་དུ་བྱས་ནས་བསྟན་པ་རྣམས་ཀྱིས་ཏ྄་ཡིག་སྦྱོར་ཡུལ་གྱི་དབྱངས་དེ་ཉིད་ཐུང་ངུ་ཡིན་ན་ཐུང་ངུ་དང་། རིང་བོ་ཡིན་ན་རིང་བོར་བརྗོད་པའི་ཡུན་ཚད་ཀྱི་དུས་གང་ཡིན་པ་དེ་ཉིད་གཟུང་བར་སྟོན་པ་པ་ཡིན།